text:
Aisea ua le pule ai i le ola?
Fesili: Aisea ua le pule ai i le ola?
Tali: Ua momomo lo'u alofa mo i latou o loo manatunatu e faauma o latou soifua e ala i le pulea o o latou lava ola. Afai o oe lena i le taimi lava lenei, e le taumate o loo tautala leotele atu ou faalogona, e faapea ua leai sou faamoemoe ma ua le mautonu lou loto. Ua foliga foi o loo e tu i le ta'ele o se lua, ma ua leai lava sina faamoemoe o totoe e te mafai ona maua ai se to'afilemu. Ua foliga mai e leai lava se tasi o popole ia te oe pe malamalama foi i le mea o loo e lagonaina. Ua le taua foi lenei soifuaga ia to oe... pe sa'o ea?
E toatele tagata e oo i faalagona faapea i lea taimi ma lea taimi. O ni fesili e oo mai i lo'u mafaufau pe a oo mai taimi faapenei, e faapea, "O le finagalo ea lea o le Atua, o Le na faia a'u?" "Po ua itiiti tele le Atua ua Na le mafai ona fesoasoani ia te a'u?" "Ua tele tele ea o'u faafitauli mo Ia?"
Ou te fiafia e faailoa atu ia te oe, afai e te faaavanoa ni nai minute e te tuuina atu ai mea uma i le Atua seia faaali mai e Ia ia te oe o Ia lava o le Atua, Na te faamaonia ia te oe Lona mata'utia! "Aua e leai se mea e faigata i le Atua" (Luka 1:37). Pe mata o loo iai ni ou manu'a mai tulaga ua mavae sa matua ufitia ai oe i se manatu ua tuulafoaiina. O faalogona ia e faaosofia ai le manatu leaga, o le ita, loto fatu'atia, o mana'oga ia taui ma sui atu, o le mata'u e le aoga mo oe, ma isi lava mea faapena ua fai ma faafitauli i lou va feagai ma niisi e aoga mo lou olaga. Ae peita'i, o le pule i le ola e na ona oo mai ai le loto faavauvau i e o loo sili ona e alofa iai e te le'i manao e faatiga; ae oo ai ma ni faaletonu i o latou foi olaga atoa.
'Aisea e le tatau ai ona e pule i lou ola? La'u uo e, e tusa poo le a le leaga o lou olaga, o loo soifua lava le Atua alofa, o loo Ia faatali fo mo oe seia e faataga o Ia e ta'ita'i oe nai le ala pogisa seia e taunuu atu i Lona malamalama e matua matagofie. O Ia o lou faamoemoe a'ia'i. O Lona Suafa o Iesu.
O Iesu lea, le alo e le pona o le Atua, ua oulua tutu faatasi i taimi e te lagonaina ai lou tu toatasi ma le mamasagia. O le perofeta o Isaia sa faamatalaina o Ia e faapea, "Na tupu ae o Ia e pei o se tatupu i ona luma, e pei o le pogai i le nuu naumati; e le aulelei pe lalelei o ia; a tatou vaavaai ia te ia e leai sona matagofie, ina ia tatou mananao ai ia te ia. Ua inosia ma tuulafoaiina o ia e tagata; o le tagata faanoanoa, ua masani foi ma le tiga; e peiseai ua 'alo ese mata ia te ia; ua inosia o ia, ma ua tatou le manatua lava o ia. E moni, ua na tauave o tatou tiga, ma na tauave o tatou faanoanoa; a ua tatou manatu o ia ua taia, ua fasia e le Atua, ma ua faatigaina. A ua manu'a o ia ona o a tatou solitulafono, ua momomo o ia ona o a tatou amio leaga; o le aoaiga e filemu ai tatou sa i ona luga lea, o ona faalavalava foi ua malolo ai tatou. O i tatou uma ua se i tatou e pei o mamoe, ua taitasi ma faasaga i lona lava ala; a ua faaoo ia te ia e Ieova le amio leaga o i tatou uma" (Isaia 53:2-6).
La'u Uo e, o mea una nei na oo ia Iesu Keriso lenei ma ua Ia manumalo ai ina ia faamagaloina au agasala uma lava! Poo le a lava le mamafa ma le maualalo o manatu o loo e tauamoina, ia e iloa e faamagalo o Ia ia te oe pe afai e te faamaulalo ma salamo (liliu ese mai au agasala ae aga'i i le Atua). "Ia e valaau foi ia te au i le aso e i ai le puapuaga; ou te laveaiina ai oe, ona e vivii mai ai lea ia te a'u" (Salamo 50:15). E leai se mea leaga ua e faia e le mafai e Iesu ona faamagalo. O isi o Ana auauna filifilia i le Tusi Paia sa matua leaga na'ua a latou agasala, e pei o le fasioti tagata (Mose), mulilua (le Tupu o Tavita), faataugaina tagata i le tino atoa ma le mafaufau (o le Aposetolo o Paulo). Ae sa faamagaloina i latou ma maua se olaga ua sili ona alualu i le Alii. "Ia e matua fufulu mai ia te au i la'u amio leaga, ma ia e faamama mai ia te au i la'u agasala" (Salamo 51:2). "O lenei, afai o ia Keriso se tasi, o le tagata fou ia; ua mavae mea tuai, faauta, ua faafouina mea uma" (2 Korinito 5:17).
Aisea e le tatau ai ona e pule i lou ola? La'u uo e, o loo tula'i sauni le Atua e toe faaleleia mea uma ua 'faaleagaina" ... faatatau tonu lava i le olaga o loo e ola ai i le taimi nei, lea o loo e mana'o e faamuta i lou pule ai. Ua tusia e le perofeta o Isaia e faapea: "Ua i o'u luga le Agaga o le Alii o Ieova; aua ua faauuina a'u e Ieova e tala'i le tala lelei i e ua tigaina, ua ia auina mai a'u e fufusi i e loto momomo, e tala'i le saolotoga i le tafeaga, ma le matua tatalaina o e ua fusifusia. E tala'i le tausaga e talileleia mai ai e Ieova, ma le aso e taui ai ma sui e lo tatou Atua; e faamatalaloto i e faanoanoa uma lava; e avatu le fiafia i e faanoanoa i Siona, e foaiina atu ia i latou le matagofie e sui a'i le lefulefu, o le u'u o le olioli e sui a'i le faanoanoa, o le ofu e fai a'i viiga e sui a'i le loto faavaivai; e igoa i latou, o laau o le amiotonu, o le faatoaga a Ieova, e fai mona viiga" (Isaia 61:1-3).
Sau ia Iesu, seia tago atu o Ia e toe faafou lou olioli ma faamausali lou aoga a o e talitonu ia te Ia ina ia amataina se galuega fou i lou olaga. "Ia e faafoisia mai ia te au le olioli o le olataga mai ia te oe; ia e taofimauina foi o a'u ma le loto fiafia. "Le Alii e, ia e faamatala mai o'u laugutu; ona ta'uta'u atu lea e lo'u gutu lou viiga. Aua ua e le finagalo i se taulaga; ana e finagalo i ai po ua ou avatu lava; ua e le fiafia i se taulaga mu" (Salamo 51:12; 15-17).
E te talia nei ea le Alii e fai ma ou Faaola ma Leoleo Mamoe? Na te leoleo i ou manatunatuga ma ou ala, i aso taitasi, e ala i Lana Upu, le Tusi Paia. "Ou te a'oa'o ia te oe, ma faasino ia te oe i lea lava ala e te savali ai; ou te faatonu ia te oe, ma ou vaai ia te oe" (Salamo 32:8). "O ia o le e tumau ai ou tausaga, o le tele o le faaolataga, o le poto ma le malamalama; o le mata'u ia Ieova, o lana oloa lea" (Isaia 33:6). Ia Keriso, e iai lava ou faafitauli, ae ua iai nei foi ma lou FAAMOEMOE. O Ia o se "Uo e sili ona pipii mai i lo le uso" (Faataoto 18:24).
Afai ua e mana'o e talitonu ia Iesu Keriso e fai ma ou Faaola, tautalagia upu nei i lou lava loto i le Atua. "Le Atua e, ou te mana'omiaina Oe i lo'u olaga. Faamolemole faamagalo mai au i mea uma lava ua ou faia. Ua ou tuuina atu nei lo'u faatuatua ia Iesu Keriso ma talitonu o Ia o lo'u Faaola. Faamolemole faamama a'u, faamalolo ia te a'u, ma ia toe faafoisia mai le olioli i lo'u olaga. Faafetai ona o Lou alofa mo a'u atoa foi mo Iesu o Le na maliu e sui ai a'u."
Ua fai sau filifiliga ma'oti mo Keriso ina ua e faitau malamalama i itulau nei? Afai o lea, asiasi i le "Ua ou talia Iesu i le Aso lenei" o loo iai i lalo.
Toe taga'i i le itulau ua faaliliuina i le gagana Samoa
Aisea ua le pule ai i le ola?


c: text/html

text:
Mataupu 4
Ua faamalamalama mai le ala e faamanuia ai e toeaina ma faitaulaga le areto o le faamanatuga. E tusa o le 401–421 T.A.
1 O le aala e faamanuia ma tufa atu ai e o latou etoeaina ma faitaulaga le tino ma le toto o Keriso i le ekalesia; ma sa latou ifaia e tusa ma poloaiga a Keriso; o le mea lea ua matou iloa ai ua sao le ala; ma o le toeaina po o le faitaulaga na faia—
2 Ma sa latou tootutuli i lalo faatasi ma le ekalesia, ma tatalo atu i le Tamā i le suafa o Keriso, ua fai atu:
3 Le Atua e, le Tamā Faavavau, matou te ole atu ia te oe i le suafa o lou Alo, o Iesu Keriso, ia e faamanuiaina ma faapaiaina lenei aareto i agaga o i latou uma o e e fetagofi i ai; ina ia latou taumamafa i le efaamanatuina o le tino o lou Alo, ma molimau atu ia te oe, le Atua e, le Tamā Faavavau, latou te loto ina e ave i o latou luga le isuafa o lou Alo, ma manatua pea o ia, ma tausi i ana poloaiga ua ia tuuina mai ia te i latou, ina ia latou maua pea lona oAgaga e faatasi ma i latou. Amene.

robotstxt: allowed

filter: keep


text:
Galea’i: Mana’omia se suiga tulafono uiga Falema’i
Na manino i le saunoaga a le afioga i le alii Senatoa ia Galeai Tuufuli i le taeao ananafi, e manaomia ona toe faia se suiga i le tulafono na faavae mai ai le falemai o le LBJ i Fagaalu, ina ia o gatasi le tulafono ma gaioiga a le falemai o lo o faia, ona o lea e fai mai le tulafono e fai fua talavai a soo se tagata, peitai o lea o lo o totogi e le atunuu tupe i le falemai.
“O lea e fai mai le tulafono e maua fua tautua i le falemai, ae o loo tatou silafia uma e le o tupu lena mea, o lona uiga, tatau ona fai sa tatou faaiuga mautu, aveese lena upu o le ‘maua fua o tautua’, ae sui i ai se upu ina ia talafeagai ma gaioiga a le falemai o loo faia,” o le saunoaga lea a le alii Senatoa ia Galeai.
O uluai saunoaga ia na faafofoga i ai le maota maualuga i le taeao ananafi, ina ua tatala le toe tauaofiaga o le nofoaiga lona 32 a le Fono Faitulafono mo lenei nofoaiga.
Saunoa Galeai, ua leai se vaipanoa o le atunuu e le faafofogaina ai le oi o tagata ona o siitaga a le falemai ua faia nei, peitai o le itu e ao ona manino, o le Komiti Faafoe lea o loo faatautaia galuega a le falemai, na tofia e le faigamalo a Togiola ma Faoa, lea o loo avea nei ma taitai o le malo.
Na toe faatepa foi e Galeai finagalo o le maota i le komisi lea na faia se suesuega e uiga i le falemai i le 2007, ma tuuina atu ai sa latou fautuaga i le Kovana ma le malo, e manaomia se suiga i le tulafono o loo faagaioi ai le falemai, ona o loo tauave pea e le tulafono i le taimi nei le faaupuga lea, e fai fua talavai mo le atunuu.
“O le faaiuga e faia e maota e lua mo se fautuaga tala feagai e tatau ona tuu atu mo le falemai, aua o tatou e fauina tulafono ae o le malo latou te faamalosiina,” o le saunoaga lea a Galeai.
O le aso Tofi nei lea ua faamoemoe e faia ai le uluai fonotaga faapitoa a le komiti o le falemai a le Senate, o sui o le Komisi na tofia e le kovana e vaavaaia le falemai, atoa ai ma le pulega atoa a le falemai, mo le talanoaina o le ripoti a le Komisi e faatatau i le falemai.
O le finagalo o Galea’i, e tatau ona fai muamua se feiloaiga a le komiti a le Senate ma le Komisi, ina ia mautu se fautuaga e uiga i le ripoti ao lei faia se finagalo a le maota atoa.
O le isi foi mataupu lea e finagalo Galeai e tatau ona talanoaina o le mataupu e uiga i le tulafono lea ua pasia e le faamasinoga maualuga a Amerika e uiga i le Obama Card Act.
“Ou te manatu e tatau ona tatou tapenapena ina ia fetaui lava le oo mai o le Obama Care Act i le atunuu ae ua mautu foi sa tatou faaiuga e fai,” o le saunoaga lea a Galeai.
Na lagolagoina e le alii Senatoa ia Lualemaga Faoa le finagalo o Galeai e uiga i le falemai.
Saunoa Lualemaga, o lea ua taoto le finagalo o le Senate e uiga i le pili na faaulu e Togiola, e toe faafoi atu ai le falemai i le malo, e ala i le faataape lea o le Komiti Faafoe, peitai i lona talitonuga, o se mataupu e lavelave tele lenei mataupu.
“Ua tatou ona tatou galulue i se auala e foia ai le faafitauli i le falemai, ua pagatia tele le atunuu,” o le saunoaga lea a Lualemaga.
Na lagolagoina foi e le peresetene o le Senate ia Gaoteote Palaie Tofau le finagalo a alii Senatoa, ina ia galulue le maota e saili ni fofo o faafitauli o loo tulai mai.


text:
I le Ekalesia i aso nei, e pei lava o le ekalesia anamua, o loo faamautuina le mataupu faavae a Keriso po o le faasa’oina o mea sese faalemataupu faavae, o se mataupu lea o faaaliga faalelagi.
E momoli atu le agaga faafetai tele ma alofaaga mo Sister Beck, Sister Allred, ma Sister Thompson, ma le fono faatonu a le Aualofa.
Ua tatou vaaia i se taimi e le’i mamao atu le faatupulaia o le fiafia o tagata lautele i talitonuga o Le Ekalesia a Iesu Keriso o le Au Paia o Aso e Gata Ai. O se mea lenei tatou te talisapaia ona, mai mea uma, o lo tatou faamoemoega autu o le aoao atu lea o le talalelei a Iesu Keriso, Lana mataupu faavae, i le lalolagi atoa (tagai i le Mataio 28:19–20; MF&F 112:28). Peitai e tatau ona tatou faailoa atu sa i ai ma o loo i ai pea lava ni fenumiaiga e uiga i la tatou mataupu faavae ma le auala na faavaeina ai. O le mataupu lena ou te fia laugaina i le aso.
Na aoao mai e le Faaola Lana mataupu faavae i le taulotoaiga o taimi ma sa matua tauivi Ana Aposetolo e faasaoina mai osofaiga o tu masani ma filosofia sese. O Tusi o le Feagaiga Fou o loo faamatalaina le tele o mea na tutupu e faailoa mai ai lena liliu ese matuia ma le salalau solo lea ua leva ona amata i le taimi o galuega a Aposetolo.1
O seneturi na mulimuli mai na suluia ai e ave o le malamalama o le talalelei mai lea taimi i lea taimi seia oo i le seneturi lona 19, sa tafa ai ata o le taeao o le Toefuataiga lea na oo mai i le lalolagi ma le talalelei a Keriso, faatumulia ma atoatoa, ma ua toe i ai i le fogaeleele. Sa amata lenei aso mamalu ina ua asiasi mai le Atua le Tama ma Lona Alo o Iesu Keriso, i “se malamalama faaniutu …e sili atu le pupula i le la” (Iosefa Samita—Talafaasolopito 1:16), i le taulealea o Iosefa Samita ma amataina se mea o le a avea ma soloaiga tele o faaaliga ia e fesootai ma le mana ma le pule faalelagi.
O nei faaaliga ua tatou iloa ai le mea e ono ta’ua o le mataupu faavae autu o le Ekalesia a Iesu Keriso ua toefaatuina i luga o le fogaeleele. Sa faamalamalamaina e Iesu lava ia lena mataupu faavae i nei upu sa tusia i le Tusi a Mamona: O Se Tasi Molimau ia Iesu Keriso:
“O lau mataupu lenei, ma o le mataupu lea na tuu mai e le Tama ia te au; ma ou te molimau atu e uiga i le Tama, ma e molimau mai le Tama e uiga ia te au, ma o le Agaga Paia e molimau e uiga i le Tama ma au; ma ou te molimau atu ua poloaiina e le Tama tagata uma, i soo se mea o i ai, ia salamo ma talitonu mai ia te au.
“Ma soo se tasi e talitonu ia te au, ma papatisoina, o ia lava lea o le a faaolaina; ma o i latou ia o i latou o e o le a mautofi i le malo o le Atua.
“Ma o soo se tasi e le talitonu mai ia te au, ma lē papatisoina, o le a faasalaina.
“… Ma o soo se tasi e talitonu mai ia te au ua talitonu foi i le Tama; ma o ia o le a molimau i ai le Tama e uiga ia te au, ona o le a asiasi mai o ia ia te ia i le afi ma le Agaga Paia. …
“E moni, e moni, ou te fai atu ia te outou, o lau mataupu lenei, ma o soo se tasi e atiae i luga o lenei mataupu ua atiae i luga o lau papa, ma o le a le manumalo faitotoa o seoli e faasaga ia te i latou” (3 Nifae 11:32–35, 39).
O la tatou savali lenei, o le papa lea tatou te atiae ai i luga, o le faavae o isi mea uma i le Ekalesia. E pei lava o mea uma e aumai mai le Atua, ua faapena foi le mama o lenei mataupu faavae, e manino, e faigofie ona malamalama i ai—e oo lava i se tamaitiiti. Faatasi ai ma le loto fiafia, tatou te valaaulia ai tagata uma ia mauaina.
I le Ekalesia a Iesu Keriso o le Au Paia o Aso e Gata Ai, “matou te talitonu i mea uma na faaali mai e le Atua, mea uma ua ia faaali mai nei, ma matou te talitonu foi o le a ia faaali mai le tele o mea silisili ma le taua i le Malo o le Atua i le lumanai” (Mataupu Faavae o le Faatuatua 1:9). O lona uiga, e ui e tele mea tatou te le o iloaina, ae o upumoni ma mataupu faavae ua tatou mauaina sa oo mai ma o le a faaauau pea ona oo mai e ala i faaaliga faalelagi. I nisi o faatuatuaga ua leva, ua finauina ai e tagata atamamai faalelotu le pule tutusa e aoao atu ai faatasi ma taitai sili faalelotu, ma e ono feteenai ai manatu i mataupu faaleaoaoga faavae i o latou lava va. O nisi e faalagolago i aufono o faalauiloaga faa-Kerisiano o Vaitausaga Ogatotonu ma a latou aoaoga. O isi latou te tuu se faamamafa tele i manatu o aposetolo anamua e atamamai i mataupu faalelotu po o le faaliliuga ma faamatalaga a le tusi paia. Tatou te faatauaina ia suesuega ia e faaleleia ai le malamalama, ae i le Ekalesia i aso nei, e pei lava o le ekalesia anamua, o loo faamautuina le mataupu faavae a Keriso po o le faasa’oina o mea sese faalemataupu faavae, o se mataupu lea o faaaliga faalelagi ia i latou ua faaee i ai e le Alii le pule faa-Aposetolo.2
I le 1954, sa faamatalaina ai e Peresitene J. Reuben Clark Jr., a o avea ai ma se fesoasoani i le Au Peresitene Sili, le auala e faalauiloa ai mataupu faavae i le Ekalesia ma le matafaioi silisili a le Peresitene o le Ekalesia. A o talanoa ai e uiga i uso o le Au Peresitene Sili ma le Korama a Aposetolo e Toasefululua, sa ia ta’ua ai: “E tatau ona [tatou] manatuaina o nisi o le Au Pulega Aoao ua uma ona atofa atu ia i latou se valaauga faapitoa; ua latou umia se meaalofa faapitoa; ua lagolagoina i latou o perofeta, tagatavaai, ma talifaaaliga, lea ua tuu atu ai ia i latou se faamanuiaga faapitoa faaleagaga e fesootai ma lo latou aoaoina o tagata. Ua ia i latou le aia tatau, le mana, ma le pule e tautino atu ai le mafaufau ma le finagalo o le Atua i lona nuu, e faalagolago lea i le mana ma le pule aoao o le Peresitene o le Ekalesia. O isi o le Pulega Aoao e le i tuuina atu i ai lenei faamanuiaga faapitoa faaleagaga ma le pule ia aofia ai la latou aoaoga; ua ia i latou se taunuuga faatapulaa, atoa ai ma le taunuuga faatapulaa i lo latou mana ma le pule i le aoao atu e faatatau i isi uma taitai ma tagata o le Ekalesia, aua e leai ma se tasi o i latou ua faamanuiaina faaleagaga e pei o se perofeta, tagatavaai, ma talifaaaliga. Ma le isi, e pei ona faatoa faailoa atu, ua i ai i le Peresitene o le Ekalesia se isi faamanuiaga faapitoa faaleagaga i lenei tulaga, aua o ia o le Perofeta, Tagatavaai, ma Talifaaaliga mo le Ekalesia atoa.”3
E faapefea ona faaali atu e le Faaola Lona finagalo ma le mataupu faavae i perofeta, tagatavaai, ma talifaaaliga? E mafai ona Ia faaali mai e ala i avefeau po o Ia lava. E mafai ona Ia fetalai mai i Lona lava siufofoga po o le siufofoga o le Agaga Paia—o se fesootaiga a le Agaga i le agaga lea e mafai ona faailoa i upu po o lagona lea e fesootai ai malamalamaaga ia e faigata ona faamatalaina i upu (tagai i le 1 Nifae 17:45; MF&F 9:8). E mafai ona Ia taitai o Ia lava i Ana auauna taitoatasi pe galue foi i aufono (tagai i le 3 Nifae 27:1–8).
Ou te faasino atu i ni faataitaiga se lua mai le Feagaiga Fou. O le mea muamua o se faaaliga na tuusao atu i le taitai o le Ekalesia. I le amataga lava o le tusi o Galuega, tatou te iloa ai sa na o tagata Iutaia na folafola atu i ai e Aposetolo a Keriso le savali o le talalelei, ma mulimuli ai i le mamanu o le galuega a Iesu (tagai i le Mataio 15:24), peitai i le taimi nei, e tusa ai ma le taimi a le Alii, na oo mai ai le taimi o se suiga. A o i ai Peteru i Iopa, sa fai sana miti lea sa ia vaaia ai le tele o manu eseese ua tuutuu ifo i le lalolagi mai le lagi i “se ie lautele ua noatia i ona pito e fa” (Galuega 10:11) ma sa poloaiina ina ia “fasi ma ai” (Galuega 10:13). Sa faalotolotolua ia Peteru ona o nisi o manu e “leaga” i lalo o le tulafono a Mose, ma e le’i solia lava e Peteru le poloaiga lea e faasaga i le aiina o manu faapena. E ui i lea, sa fetalai atu le siufofoga ia Peteru i lana miti, “O mea ua faamamaina e le Atua, aua e te ta’ua e sa” (Galuega 10:15).
Na manino lava le uiga o lenei miti i se taimi vave na sosoo ai, ina ua taunuu atu ni tagata na auina atu e le taitai o le toaselau a Roma, o Konelio i le fale o Peteru ma se talosaga ina ia sau e aoao lo latou matai. Sa faapotopoto e Konelio se vaega toatele o lona aiga ma uo, ma sa maua atu o loo latou faatalitali mai e talia lana savali, ma sa fai atu i ai Peteru:
“Ua faasino mai e le Atua ia te au aua ou te ta’uina atu ua sa pe leaga se tasi tagata. …
“… E moni, ua ou iloa e le faailoga tagata le Atua:
“A e peitai o le mata’u ia te ia i nuu uma lava, ma fai le amiotonu ua talia i latou e ia” (Galuega 10:28, 34–35; tagai foi i fuaiupu 17–24).
“Ua tautala atu Peteru i nei upu, a e afio ifo le Agaga Paia ia te i latou uma lava o e ua faalogo i le upu.
“Ona matua ofo lea o e [na faatasi ma Peteru] … ina ua liligi ifo i nuu ese le alofa o le Agaga Paia.
“… Ona fai atu lea o Peteru,
“E mafai ea e se tasi ona vavao i le vai, ina ia le papatisoina ai i latou nei, o e ua maua le Agaga Paia pei o i tatou nei?” (Galuega 10:44–47).
E ala i lenei aafiaga ma le faaaliga na oo ia Peteru, sa fetuunai ai e le Alii le faiga masani a le Ekalesia ma faaali mai ai se malamalamaaga atoatoa o le mataupu faavae i Ona soo. Ma o lea na faalautele atu ai le talaiina o le talalelei ina ia faaaofia ai tagata uma lava.
Mulimuli ane i le tusi o Galuega, tatou te maua ai se isi foi faataitaiga fesootai, o le taimi lenei ua faaalia ai le auala e oo mai ai faaaliga i tulaga o mataupu faavae i se faatulagaga o se aufono. Sa tulai mai se fefinauaiga pe tatau ona faaauau pea le peritomeina lea sa manaomia i lalo o le tulafono a Mose e avea ma se poloaiga i le talalelei ma le Ekalesia a Keriso (tagai i le Galuega 15:1, 5). “Ona faapotopoto lea o le au aposetolo ma toeaina e filifili … lenei mea” (Galuega 15:6). O la tatou faamaumauga o lenei aufono e moni lava e le atoatoa, ae ua ta’u mai ia i tatou ina ua mavae le “tele o fefinauai” (Galuega 15:7), sa tulai Peteru o le Aposetolo sinia ma tautino atu le mea na faamautu atu e le Agaga Paia ia te ia. Sa ia faamanatu atu i le aufono e faapea ina ua amata ona talai atu le talalelei i Tagata o Nuu ese e le’i peritomeina i le fale o Konelio, sa latou mauaina le Agaga Paia e pei lava ona maua e Tagata Iutaia ua peritomeina o e na liua. O le Atua, sa ia faapea atu ai, “Ua na le faaeseeseina foi o i tatou ma i latou i lona faamamaina o latou loto i le faatuatua.
“O lenei, se a le mea tou te faaonoono atu ai i le Atua i lo outou faaee atu i ua o le au soo le amo ua le lavā tauave e o tatou tama po o i tatou nei?
“A e peitai ua tatou taofi, o le alofa tunoa o le Alii o Iesu Keriso e faaolaina ai i tatou, faapei o i latou lava” (Galuega 15:9–11; tagai foi i le fuaiupu e 8).
Ina ua mavae ona saunoa Paulo, Panapa, atonu ma isi e lagolago le tautinoga a Peteru, sa uunaia ia Iakopo ina ia faatino loa le faaiuga e ala i se tusi i le Ekalesia, ma sa tuufaatasia le aufono i le “loto gatasi” (Galuega 15:25; tagai foi i fuaiupu 12–23). I le tusi lea na faasilasila atu ai la latou faaiuga, sa faapea mai ai le Au Aposetolo, “Aua ua lelei i le Agaga Paia ma i matou nei” (Galuega 15:28), po o se isi faaupuga, na oo mai lenei faaiuga i faaaliga faalelagi e ala mai i le Agaga Paia.
O mamanu lava ia e tasi o loo mulimulitaia i le Ekalesia toefuataiina a Iesu Keriso. Atonu e faasilasila mai pe faaliliu e le Peresitene o le Ekalesia ni aoaoga faavae e tusa ai ma faaaliga e oo atu ia te ia (tagai, mo se faataitaiga, i le, MF&F 138). O faaliliuga faaleaoaoga faavae atonu e oo mai foi e ala i le aufono tuufaatasi a le Au Peresitene Sili ma le Korama a Aposetolo e Toasefululua (tagai, mo se faataitaiga, i le, Tautinoga Aloaia 2). O talanoaga a le aufono e tele lava ina aofia ai tusitusiga paia faavae, o aoaoga a taitai o le Ekalesia, ma faiga na fai muamua. Ae i le faaiuga, e pei ona sa i ai i le Ekalesia i le Feagaiga Fou, o le faamoemoega e le faapea ua na o se maliega i sui o le aufono ae o faaaliga mai le Atua. O se faagasologa o loo aofia uma ai le mafuaaga ma le faatuatua mo le mauaina o le mafaufau ma le finagalo o le Alii.4
I le taimi lava e tasi e tatau ona manatuaina e le o faamatalaga uma e faia e se taitai o le Ekalesia, i le tuanai po o le taimi nei, e ao ona avea ma se mataupu faavae. Ua malamalama lava i le tulaga aoao o le Ekalesia o se faamatalaga e fai e se taitai i se sauniga se tasi e tele lava ina fai ma ona manatu patino, e ui sa lelei ona mafaufauina, ae e le avea ma se faamatalaga aloaia mo le Ekalesia atoa. Sa aoao mai le Perofeta o Iosefa Samita e faapea “e na o le pau le taimi e avea ai se perofeta ma se perofeta o le taimi e faatino ai lona tulaga faaperofeta.”5 Sa matauina e Peresitene Clark, lea na sii atu i le amataga:
“O se tala faigofie sa ta’u mai e lo’u tama ia te au a o ou tamaitiiti ua faamatalaina ai lenei manatu, ou te le iloa pe o le a le pule, ae ua faailoa ai le manatu. O lana tala e faapea i le taimi o le fiafia e tusa ma le o mai o le Vaegaau a [Johnston], sa lauga atu ai Uso Polika i tagata i se sauniga o le taeao i se lauga sa faatumulia i le tetee atu i le vaegaau ua latalata mai ma folafola mai se faamoemoe e tetee atu i ai ma faafoi i latou i le mea na o mai ai. I le sauniga i le aoauli sa ia tulai ai ma faapea atu, o Polika Iaga lea sa tautala i le taeao, ae o le Alii lea o le a fetalai nei. Ona ia tuuina atu lea o se lauga, o se savali sa faafeagai ma le lauga o le taeao. …
“… O le a iloaina le Ekalesia e ala i le molimau a le Agaga Paia lea e tuuina atu i tagata e tusa lava pe o faaleoina e le usoga o latou manatu e pei ona ‘uunaia ai e le Agaga Paia’; ma mulimuli ane o lena malamalama o le a faaalia lava.”6
Na faamautu mai e le Perofeta o Iosefa Samita le matafaioi totonugalemu a le Faaola i la tatou mataupu faavae i se fuaiupu taua se tasi: “O mataupu faavae autu o la tatou tapuaiga o le molimau lea a Aposetolo ma Perofeta, e faatatau ia Iesu Keriso, e faapea na maliu o Ia, sa tanumia, ma toetu mai i le aso tolu, ma ua afio i le lagi; ma o isi mea uma e faatatau i la tatou tapuaiga ua na o ni vaega iti ia e lagolago atu i ai.”7 O le molimau a Iosefa Samita ia Iesu Keriso o loo soifua o Ia, “aua sa [ia] vaai ia te ia, i le lima taumatau lava o le Atua; ma sa [ia] faalogo i le leo o molimau mai o ia o le Toatasi na Fanaua e le Tama” (MF&F 76:23; tagai foi i le fuaiupu 22). Ou te fautua atu i tagata uma e faalogo ma faitauina lenei savali ia saili atu e ala i le tatalo ma le suesue i tusitusiga paia mo lena molimau lava e tasi o le uiga paia, le Togiola, ma le Toetu o Iesu Keriso. Ia talia Lana mataupu faavae e ala i le salamo, papatisoina, mauaina o le meaalofa o le Agaga Paia, ma i lou olaga atoa ia e mulimuli ai i tulafono ma feagaiga o le talalelei a Iesu Keriso.
A o tulalata mai le faamanatuina o le Eseta, ou te faailoa atu la’u lava molimau o Iesu le Nasareta o le Alo o le Atua, o le Mesia lava lea na valoia mai anamua. O Ia o le Keriso, lea na puapuagatia i Ketesemane, maliu i luga o le satauro, sa tanumia, ma na toetu moni mai lava i le aso tolu. O Ia o le Alii toetu, ma e ala mai ia te Ia e toetutu ai tagata uma ma o le a mafai ona togiolaina ma faaeaina ai i latou i Lona malo faalelagi. O la tatou mataupu faavae lenei, ua faamautu uma ai molimau na muamua atu, ia Iesu Keriso ma ta’ua ai se molimau faafouina mo o tatou taimi. I le suafa o Iesu Keriso, amene.
Faaali Mau Faasino
-
1. Tagai i le Neal A. Maxwell, “From the Beginning,” Ensign, Nov. 1993, 18–19: “Sa apoapoai mai Iakopo e faatatau i ‘taua ma misa o i ai’ i le Ekalesia (Iakopo 4:1). Sa “faanoanoa” Paulo i fevaevaeaiga i le Ekalesia ma le auala e le faasaoina ai e ‘luko feai’ ia ‘le lafu’ (1 Kor. 11:18; Galuega 20:29–31). Sa ia iloa o le a oo mai se liliu ese ma tusi atu ai i Tesalonia e faapea o le a le tupu lava le afio mai faalua o Iesu seia muai ona taunuu o le tetea ese’; sa toe apoapoai mai foi ‘o loo galue nei lava le mea lilo a le amioleaga’ (2 Tesa. 2:3, 7). “E latalata i le iuga, sa faailoa atu ai e Paulo le matua matuia o le pauu ese atu o tagata sa i ai: ‘O i latou uma o i Asia ua lafoai ia te au’ (2 Tim. 1:15). … “O le salalau o le faitaaga ma le ifo i tupua na oo mai ai se lapataiga faaaposetolo (tagai i le 1 Kor. 5:9; Efe. 5:3; Iuta 1:7). Sa faanoanoa uma ia Ioane ma Paulo i le tulai mai o Aposetolo pepelo (tagai i le 2 Kor. 11:13; Faaaliga 2:2). Na manino lava le faavaivaia o le Ekalesia. O nisi sa le gata ina pauu ese atu ae sa tetee foi ma le iloa. I se tasi tulaga, sa tulai ai Paulo ma le faanoanoa ma tagi atu ‘ua lafoai mai o tagata uma lava ia te au’ (2 Tim. 4:16). Sa ia tausalaina foi i latou na ‘faaliliu ese i nisi aiga atoa’ (Tito 1:11). “O nisi taitai i le lotoifale e tetee, ma pe a fiasili o ia i lona mamalu, o le a musu o ia e talia le usoga (tagai i le 3 Ioane 1:9–10). “E leitioa a matau e Polika Iaga e faapea: ‘Sa faapea mai na aveesea le Perisitua mai le Ekalesia, ae e leai, o le Ekalesia na alu ese mai le Perisitua’ (i le Journal of Discourses, 12:69).” I le aluga o taimi, e pei ona faailoa mai e Elder Maxwell, “o le mafuaaga, o tu masani o filosofia faa-Eleni, sa puleaina [talitonuga uma], ona suitulaga ai lea, o le faalagolagoga i faaaliga, o se taunuuga e masalo e faavavevave e tagata Kerisiano ua faamoemoe lelei i ai ma le manao e aumai o latou talitonuga i le ala tonu o le aganuu faaonapo nei. … “… E ao [foi] ia i tatou ona faaeteete i le taliaina o filisofia ua faaali mai i le poto e masani ai” (Ensign, Nov. 1993, 19–20).
-
2. E tautino mai e aposetolo ma perofeta e pei o Iosefa Samita le afioga a le Atua, ae i se faaopoopoga, tatou te talitonu i se tulaga aoao e mafai ona aoao mai e alii ma tamaitai e oo lava i tamaiti ma taialaina e musumusuga faalelagi mai tali i tatalo ma le suesueina o tusitusiga paia. E pei foi ona i ai i aso o Aposetolo anamua, e tuuina atu i tagata o le Ekalesia a Iesu Keriso le meaalofa o le Agaga Paia, lea e faafaigofieina ai fesootaiga ma lo latou Tama Faalelagi pe, i se isi faaupuga, o faaaliga patino (tagai i le Galuega 2:37–38). I lenei ala, e avea ai le Ekalesia ma vaega o tagata taitoatasi e tuuto atu ma matutua faaleagaga o e e le faatuatua tauaso ae faatuatua ona ua vaai ma talitonu—sa faailoa i ai ma faamautuina e le Agaga Paia. E le o faapea atu la o tagata uma e mafai ona tautala mo le Ekalesia pe mafai ona faamalamalamaina ona mataupu faavae ae ia maua uma e tagata taitoatasi se taitaiga faalelagi e taulimaina ai luitau ma avanoa o lona olaga.
-
3. J. Reuben Clark Jr., “When Are Church Leaders’ Words Entitled to Claim of Scripture?” Church News, July 31, 1954, 9–10; tagai foi i le Mataupu Faavae ma Feagaiga 28:1–2, 6–7, 11–13.
-
4. O sauniuniga ma agavaa manaomia mo tagata e auai i aufono o le “amiotonu atoa, … paia, ma le maualalo o le loto, agamalu ma le tali-tiga, … faatuatua, ma le amiomama, ma le poto, faautauta, onosai, amioatua, agalelei faaleuso ma le alofa mama; “Aua o le folafolaga e faapea, afai e faateleina ia mea ia te i latou o le a lē aunoa i latou ona fua tele mai i le malamalama o le Alii” (Mataupu Faave ma Feagaiga 107:30–31).
-
5. Iosefa Samita, i le History of the Church, 5:265.
-
6. J. Reuben Clark Jr., “Church Leaders’ Words,” 10. O le tala na faamatala e lona tama ia te ia e uiga ia Polika Iaga, sa mulimuli ane tusia e Peresitene Clark: “Ou te leiloa pe sa tupu lenei mea, ae ou te faia atu o loo faaali ai se mataupu faavae—e oo ma le i le Peresitene o le Ekalesia, lava iai, atonu e le ‘uunaia e le Agaga Paia,’ pe a ia lauga atu i tagata. E tupu lenei mea i mataupu e faatatau i mataupu faavae (e masani lava ona o se uiga sili o le taumatemate) lea e lagona ai e Peresitene tuusaafolo o le Ekalesia ma tagata lava ia pe a tautino atu le mataupu faavae, o le tagata o loo fofogaina atua le mataupu faavae ‘e le o uunaia e le Agaga Paia.’ “E faapefea la ona iloa e le Ekalesia le taimi e oo ai le malaga faagaeetia a le usoga i nei mataupu faavae ma aoaoga faavae sili ona maaleale ma fitoitonu ma mea e manaomia o tulafono lea ua ‘uunaia ai e le Agaga Paia’ le tagata o loo lauga atu? O le a iloa e le Ekalesia e ala i le molimau a le Agaga Paia i le tino o tagata o le au paia, pe ua ‘uunaia e le Agaga Paia’ le usoga o loo faaalia o latou manatu; ma e oo mai lava le taimi o le a faaalia mai ai lena malamalama” (J. Reuben Clark Jr., “Church Leaders’ Words,” 10).
-
7. Aoaoga a Peresitene o le Eaklesia: Iosefa Samita (2007), 49.


text:
Mana’omia ona sii totogi ae tele foi sona lavelave
E ui o lea ua toe o se aga mae’a le nofoaiga a le afioga i le matua ia Togiola Tulafono i le tofi Kovana Sili o le malo, peita’i ua ia faatula’ia se lu’itau malosi, ina ia toe si’i totogi o tagata faigaluega uma i le teritori, ina ia o gatasi ma le tulaga maualuga ua i ai le tau o le soifuaga i le taimi nei.
O le mataupu i le taugata o pili a le falema’i, ASPA faapea ai ma le maualuga o le tau o oloa ua i ai nei, na taua ai e nisi i luga o le polokalama a le alii kovana i le tele o masina ua sola e aofia ai ma le vaiaso na te’a nei, e leai lava se isi auala e mafai ai ona foia le faafitauli o lo o fetaia’i ma le atunuu i le taugata o pili ma le tau o oloa nai lo le sii i luga o totogi, ina ia gafatia ai e tagata uma ona tali manaoga tau tupe i totonu o aiga.
O lea mataupu na toe mapuna a’e i luga o le polokalama a le alii kovana sili ia Togiola Tulafono i le faaiuga o le vaiaso na te’a nei, ina ua laga e nisi o tootoo le tulaga o sii a le falemai o le LBJ lea foi ua toe faaolioli mai.
Fai mai le manatu a se tasi o tama matua, o le faafitauli o lo o ia maitauina, o loo agai pea i luga tau o pili a le falemai ae le o mafai lava ona sii totogi o tagata faigaluega, peitai na taua e le isi tootoo e faapea, afai e le toe mafai se isi siitaga i totogi o tagata, e tatau lava i le malo ona saili se auala e taoti ai le sii pea i luga o le tau o oloa i le atunuu.
“O le mea lea ua i ai e le taitai gafatia e la’u siaki o loo maua mai i le vaiaso ona totogi pili a le falemai, ASPA ma faasoasoa fo’i i lo’u aiga, ua matua pagatia lava le tulaga lea ua i ai le atunuu ona o le taugata o le soifuaga atoa ai ma pili a le falema’i,” o le tomumu lea a le isi tama i luga o le polokalame a le kovana i le aso To’ona’i na te’a nei.
I le tali fuaitau atu ai a le alii kovana i finagalo faaalia na ia taua ai e faapea, e le gata e le fou mataupu nei i lana faalogologo, ae o ni manatu foi e sili ona matagofie ma taua mo ia o le ta’ita’i, aua o moomooga fo’i ia o lona loto ia vave mai se taimi e toe faia ai nisi siitaga i totogi o tagata faigaluega, ‘peita’i’ e ao fo’i ona silafia e le atunuu, e le la’ititi le upu lea o le “si’i o totogi” pe a oo ina aapa mai le malo e faatino.
“Afai o le a sii totogi o tagata faigaluega, e le na o totogi amata e si’i ae si’i uma ai lava ma soo se totogi e aofia ai tagata e maualuluga o latou totogi o loo i ai, ina ia tagafeagai ai ma manaoga o le tulafono, ma o le isi la lena faafitauli e tula’i mai pe afai ae sii totogi amata,” o le saunoaga lea a Togiola.
O le isi faafitauli na taua e le alii kovana e tatau ona fuafua i ai le siitaga o totogi, e tatau ona fuafua siitaga o totogi i le malosi o loo i ai le tamaoaiga o le atunuu, ina ia gafatia e le tamaoaiga le maualuluga o totogi.
E ui e le o se mataupu e fou lenei i le faafofoga a le atunuu, peitai na saunoa Togiola, o se tasi lea o mataupu e ao lava pea ona faamanino i taimi uma, ona o loo i ai lava nisi o loo faia faasalalauga sese ma tuuaiga le sa’o fai mai o le malo lea e mumusu e sii totogi amata.
Ae na faamanino e Togiola e faapea, soo se taitai lava o se malo e pei fo’i o ia, e vaavaai muamua lava i le faaiuga o le a fai, pe o se faaiuga e manuia ma lelei ai tagata ma le malo, e pei fo’i la o le mataupu i le sii o totogi.
“O le a le faafitauli sa tatou maitauina ina ua sii totogi i le taimi ua te’a, e le gata na aafia pisinisi ae na oo lava foi i le toa 1,800 lea na galulue i le Samoa Packing na faamuta uma a latou galuega ina ua le gafatia e le kamupani le maualuluga o le siitaga o totogi, ma e oo mai lava i le taimi nei ua matua leai lava ni galuega a le to’atele o i latou nei,” o le saunoaga faatupu manatu lea a le alii kovana.
E ui o se mataupu ua leva lenei mataupu peitai e talitonu le alii kovana, e ao pea lava ona faamanino ma faatalanoa, ina ia matua malamalama lelei le atunuu i le pogai e ala ai ona ia naunau e faateletelegese siitaga o totogi i le taimi nei.
Saunoa Togiola, na te lagolagoina le sii o totogi, a ia fuafua i le tamaoaiga o le teritori.


text:
Mataupu 2
Ua lauga atu le Tupu o Peniamina i lona nuu—Ua toe faamatala mai e ia le tutusa, le saʼo, ma le faaleagaga o lana nofoaiga—Ua fautuaina e ia i latou ia auauna atu i lo latou Tupu Faalelagi—O i latou o e e fouvale faatautee i le Atua o le a mafatia i le mafatia e pei o le afi e lē matineia. E tusa o le 124 T.L.M.
1 Ma sa oo ina ua uma ona faia e Mosaea e pei ona poloaiina ai o ia e lona tamā, ma ia faia se folafolaga i le nuu atoa, sa oo ina faapotopoto faatasi e le nuu i latou lava i le laueleele atoa, ina ia mafai ona latou o aʼe i le malumalu e faalogo i upu o le a tautala mai ai le tupu o Peniamina ia te i latou.
2 Ma sa toatele lava le aofai, sa matua toatele lava sa latou lē faitauina i latou; ona ua latou matua uluola lava ma faasolo toatele i le laueleele.
3 Ma sa latou ave foi manu mai uluai amanu o a latou lafu, ina ia mafai ona latou osi atu o etaulaga ma itaulaga mu e otusa ma le tulafono a Mose.
4 Ma ina ia mafai ai foi ona latou avatu o le faafetai i le Alii lo latou Atua, o lē na ia aumaia i latou i fafo mai le laueleele o Ierusalema, ma o lē na laveaiina i latou i fafo mai lima o o latou fili, ma atofia tagata amiotonu e avea ma o latou eaoao, ma se tagata amiotonu foi e avea ma o latou tupu, o lē na faatuina le filemu i le ilaueleele o Saraʼemila, ma o lē na aoaoina i latou ia otausi i poloaiga a le Atua, ina ia mafai ona latou olioli ma faatumuina i le ualofa i le Atua ma tagata uma.
5 Ma sa oo ina ua latou o aʼe i le malumalu, sa latou faatutu o latou faleie faataamilo ai, o tagata taitoatasi e tusa ma lona aaiga, ua i ai lana avā, ma ona atalii, ma ona afafine, ma o latou atalii, ma o latou afafine, mai le ulumatua e oo ifo i lalo i le uii; o aiga taitasi ua nonofo eseese mai le tasi.
6 Ma sa latou faatutu o latou faleie faataamilo i le malumalu, sa taitoatasi le tagata ma faatu lona afaleie ma lona faitotoa faasaga i le malumalu, ina ia mafai ona latou nonofo i o latou faleie ma faalogologo atu i upu o le a saunoa mai ai le tupu o Peniamina ia te i latou.
7 Ona sa matua toatele lava le motu o tagata sa lē mafai e le tupu o Peniamina ona aoao atu ia te i latou uma i totonu o puipui o le malumalu, o lea na faia ai e ia ia faatuina se fatafatāmanu, ina ia mafai e ona tagata ona lagona mai upu o le a tautala atu ai o ia ia te i latou.
8 Ma sa oo ina amata ona tautala atu o ia i lona nuu mai le fatafatāmanu; ma sa lē mafai e i latou uma ona lagona mai ana upu ona o le toatele naua o le motu o tagata; o lea na faia ai e ia ia tusia upu na ia tautala atu ai ma auina atu i a i latou o e sa latou lē lagona mai lona leo, ina ia mafai foi ona latou maua o ana upu.
9 Ma o upu nei sa atautalaina e ia ma faia ia tusia, ua fai atu: Oʼu uso e, outou uma ua outou faapotopoto faatasi mai outou lava, outou na ua mafai ona outou lagona mai aʼu upu o le a ou tautala atu ai ia te outou i le asō; ona ou te lei poloai atu ia te outou ia outou o mai iinei ina ia outou efaatauvaaina upu o le a ou tautala atu ai, ae ia outou ifaalogo mai ia te aʼu, ma tatala mai o outou taliga ina ia mafai ona outou lagona mai, ma o outou oloto ina ia mafai ona outou malamalama, ma o outou umafaufau ina ia mafai ona tatalaina o fmealilo a le Atua i la outou vaai.
10 Ou te lei poloai atu ia te outou ia outou o mai iinei ina ia outou amatataʼu mai ia te aʼu, pe ina ia outou manatu ai ua sili atu aʼu lava ia i lo se tagata soifua.
11 Ae ua pei lava aʼu o outou, e oo i ai vaivaiga eseese uma o le tino ma le mafaufau; peitai ua filifilia aʼu e lenei nuu, ma faapaiaina e loʼu tamā, ma tuu mai e le aao o le Alii ia avea aʼu o se pule ma se tupu i luga o lenei nuu; ma sa tausia ma faasaoina e lona mana lē mafaatusalia, e auauna atu ia te outou ma le manatu atoa, mafaufau, ma le malosi atoa ua tuu mai e le Alii ia te aʼu.
12 Ou te fai atu ia te outou e pei ona sa tuu mai ia te aʼu ia faaaoga oʼu aso e auauna atu ai ia te outou, e oo mai lava i le taimi nei, ou te lei sailia lava se aauro po o se ario po o soo se ituaiga o oloa mai ia te outou;
13 Pe na ou tuuina foi ia tuu outou i falepuipui, pe ia outou faapologa le tasi i le isi, pe ia outou fasioti tagata, pe fai le vete, pe gaoi, pe mulilulua; pe sa ou tuu foi ia outou faia soo se ituaiga o amioleaga, ae sa ou aoao atu ia te outou ia outou tausi i poloaiga a le Alii, i mea uma ua poloaiina ai outou e ia—
14 Ma e oo ia te aʼu lava ia, sa ou agalue i oʼu lava lima ina ia mafai ona ou auauna atu ia te outou, ma ina ia lē faafafaina ia te outou lafoga, ma ina ia leai se mea e oo mai i o outou luga e faigata ona tauaveina—ma o nei mea uma ua ou tautala atu ai, o outou lava ua molimau i ai i le asō.
15 Peitai oʼu uso e, ou te lei faia nei mea ina ia ou mitamitavale ai, pe ou te taʼu atu ia mea ina ia ou tuuaʼia ai outou; ae ua ou taʼu atu nei mea ia te outou ina ia mafai ona outou iloa ai e mafai ona ou tali atu ma le amafaufau mamā i luma o le Atua i le aso nei.
16 Faauta, ou te fai atu ia te outou, ona ua ou fai atu ia te outou sa ou faaaoga oʼu aso e auauna atu ai ia te outou, ou te lē fia mitamitavale, ona sa nao loʼu auauna atu lava lea i le Atua.
17 Ma faauta, ua ou taʼu atu nei mea ia te outou ina ia mafai ona outou aaoaoina le poto; ina ia mafai ona outou aoaoina, pe a outou eauauna atu i o outou iuso-a-tagata, ua nao lo outou auauna atu lava lea i lo outou Atua.
18 Faauta, ua outou taʼua aʼu o lo outou tupu; ma afai o aʼu, o lē ua outou taʼua o lo outou tupu, ua galue e aauauna atu ia te outou, ona lē tatau ʼea lea ona outou galulue e auauna o le tasi i le isi?
19 Ma faauta foi, afai o aʼu, o lē ua outou taʼua o lo outou tupu, o lē na faaaoga ona aso e auauna atu ai ia te outou, ae sa nao lona auauna atu lava lea i le Atua, ua agavaa mo se faafetai mai ia te outou, E, ua matua tatau lava la ona outou afaafetai atu i lo outou Tupu faalelagi!
20 Ou te fai atu ia te outou, oʼu uso e, afai tou te avatu le faafetai ma le aviiga atoa ua i ai i o outou agaga atoa le mana e maua ai, i lena eAtua o lē na foafoaina outou, ma sa tausia ma faasaoina outou, ma faia ia outou olioli, ma tuu mai ia outou ola i le filemu ma le tasi—
21 Ou te fai atu ia te outou afai tou te auauna atu ia te ia o lē na foafoaina outou mai le amataga, ma o loo faasaoina outou mai lea aso i lea aso, i le tuuina mai ia te outou o le mānava, ina ia mafai ona outou ola ma gaoioi ma outou faia e tusa ai ma o outou lava aloto, ma lagolagoina foi outou mai lea minute i lea minute—ou te fai atu, afai tou te auauna atu ia te ia ma o outou agaga atoa, e avea pea outou o ni auauna elē aoga.
22 Ma faauta, ona pau o le mea ua ia manaomia mai ia te outou o le atausi lea o ana epoloaiga; ma ua folafola mai e ia ia te outou afai tou te tausi i ana poloaiga o le a outou manuia i le laueleele; ma e ilē ese lava o ia mai le mea ua ia fetalai mai ai; o lea, afai tou te otausi i ana poloaiga e faamanuia mai o ia ia te outou ma faatamaoaigaina outou.
23 Ma o lenei, o le mea muamua, na ia foafoaina outou, ma tuu mai ia te outou o outou ola, o se mea ua outou nonofo aitalafu ai ia te ia.
24 Ma lona lua, ua ia manaomia ia outou faia e pei ona ia poloaiina ai outou; o se mea a outou faia, e afaamanuia vave mai lava o ia ia te outou; ma o lea ua ia totogi ai outou. Ma outou nonofo aitalafu ai pea ia te ia, ma outou faapea lava, ma o le a outou faapea lava, e faavavau faavavau lava; o lea, o se a se mea tou te mitamita ai?
25 Ma o lenei ou te fesili atu, e mafai ea ona outou fai mai o se mea e uiga ia te outou lava? Ou te tali atu ia te outou, E leai. E lē mafai ona outou fai mai ua tusa outou ma le efuefu o le eleele; peitai na afoafoaina outou mai le eefuefu o le eleele; ae faauta, o le efuefu ua ā ia foi o lē na foafoaina outou.
26 Ma o aʼu, e oo lava ia te aʼu, o lē ua outou taʼua o lo outou tupu, ua lē sili atu aʼu ia te outou; ona o aʼu foi o le efuefu. Ma ua outou vaai mai ua ou toeaina, ma ua lata ona ou tuu atu lenei tino faaletino i lona tinā o le eleele.
27 O lea, e pei ona ou fai atu ia te outou sa ou auauna atu ia te outou, ma ou asavali ma le mafaufau mamā i luma o le Atua, ua faapea lava ona ou faia i le taimi nei ia outou faapotopoto faatasi mai outou lava, ina ia mafai ona maua aʼu i le lē ponā, ma ina ia lē oo mai o outou etoto i oʼu luga, pe a ou tu e faamasinoina aʼu e le Atua e uiga i mea na ia poloaiina ai aʼu e uiga ia te outou.
28 Ou te fai atu ia te outou sa ou faia ia outou faapotopoto mai faatasi ina ia mafai ona ou atafi oʼu ofu mai lo outou toto, i le vaitaimi lenei o le taimi ua lata ai ona ou alu ifo i lalo i loʼu tuugamau, ina ia mafai ona ou alu ifo i lalo i le filemu, ma ina ia mafai e loʼu eagaga ola pea ona auai i iaufaipese i lugā i le lagiina o viiga o se Atua amiotonu.
29 Ma e lē gata i lea, ou te fai atu ia te outou sa ou faia ia outou faapotopoto mai faatasi outou lava, ina ia mafai ona ou taʼu atu ia te outou ua lē mafai ona toe avea o aʼu mo o outou aoao, po o so outou tupu;
30 Ona e oo lava i lenei taimi, ua gatete tele lava lou tino atoa aʼo ou taumafai e tautala atu ia te outou; peitai ua lagolagoina aʼu e le Alii le Atua, ma ua ia tuu mai aʼu ou te tautala atu ia te outou, ma ua ia poloaia aʼu ia ou taʼu atu ia te outou i le asō, o loʼu atalii o Mosaea o se tupu ma se pule lea i luga o outou.
31 Ma o lenei, oʼu uso e, ou te manao ia outou faia e pei ona outou faia e oo mai i le taimi nei. E pei ona outou tausi i aʼu poloaiga, ma poloaiga foi a loʼu tamā, ma outou manuia ai, ma taofia ai outou mai le pauu atu i lima o o outou fili, e faapea lava ona outou manuia i le laueleele, pe afai tou tausi i poloaiga a loʼu atalii, po o poloaiga a le Atua o le a tuu atu e ia ia te outou, ma o le a leai se mana o o outou fili i o outou luga.
32 Peitai, loʼu nuu e, ia faaeteete nei tutupu aʼe ni afinauga i totonu o outou, ma outou filifili ai e usiusitai i le agaga leaga, lea sa tautala i ai loʼu tamā o Mosaea.
33 Aua faauta, e i ai se mala ua folafola i luga o ia o lē e filifili e usiusitai i lena agaga; ona afai e filifili o ia e usiusitai ia te ia, ma tumau ai ma oti i ana agasala, o ia lava lea e inu i le amalaia o lona lava agaga ona e maua e ia mo ona taui se faasalaga e efaavavau, ona sa soli e ia le tulafono a le Atua e lē tusa ai ma lona lava malamalama.
34 Ou te fai atu ia te outou, ua leai se tasi o i totonu ia te outou, vagana ai a outou fanau laiti e lei aoaoina e uiga i nei mea, ua ia lē iloa ua outou nonofo aitalafu e faavavau i lo outou Tama faalelagi, e tuu atu ia te ia mea uma ua outou maua ma outou i ai; ma ua aoaoina foi e uiga i talafaamaumau o loo i ai valoaga na fetalaia e perofeta paia, e oo mai lava i lalo i le taimi na tuua ai e lo tatou tamā, o Liae, Ierusalema.
35 O lenei foi, o mea uma na tautalagia e o tatou tamā e oo mai i le taimi nei. Ma faauta, foi, sa latou tautalagia mea sa poloaiina ai i latou e le Alii; o lea, ua tonu ma moni i latou.
36 Ma o lenei, ou te fai atu ia te outou, oʼu uso e, ona ua uma ona outou iloa ma aoao atu ia te outou nei mea uma, afai tou te solia ma ō lē tusa ai ma mea ua fetalaia, ma outou aveese outou lava mai le Agaga o le Alii, ina ia leai sona nofoaga i totonu ia te outou e taitai ai outou i ala o le poto ina ia mafai ona outou manuia ai, ma uluola, ma faasaoina—
37 Ou te fai atu ia te outou, o le tagata na te faia lenei mea, o ia lava lea e sau le afouvale aliali faasaga i le Atua; o lea ua filifili o ia e usiusitai i le agaga leaga, ma avea ma fili i le amiotonu uma; o lea, ua leai se afioaga o le Alii i totonu ia te ia, ona e lē afio o ia i emalumalu ua lē paia.
38 O lea afai e lē asalamo lena tagata, ae tumau ma oti o se fili i le Atua, o le a fagua e manaoga o le efaamasinotonu paia lona agaga ola pea i se lagona olaola o lona lava isala, lea o le a maʼeʼe ai o ia mai luma o le Alii, ma tumu ai lona fatafata i le lagona o ana sese, ma le tiga, ma le mafatia, lea ua pei o se afi lē matineia, o lona apeafi mumū e alu aʼe pea i luga e faavavau ma faavavau lava.
39 Ma o lenei ou te fai atu ia te outou, ua leai se aiā a le aalofa mutimutivale i lena tagata; o lea o lona malaia mulimuli o le tumau lea i le mafatia e lē gata.
40 E, outou e toeaina matutua uma, ma outou foi alii talavou, ma outou fanau laiti o e ua mafai ona malamalama i aʼu upu, ona ua ou tautala manino atu ia te outou ina ia mafai ona outou malamalama, ou te tatalo ia outou ala mai i le amanatuaina o le tulaga leaga tele o i latou o e e pauu atu i le solitulafono.
41 Ma e lē gata i lea, ou te manao ia outou manatunatu i le tulaga manuia ma le afiafia o i latou o e e tausi i poloaiga a le Atua. Aua faauta, e efaamanuiaina i latou i mea uma, i mea uma faaletino ma faaleagaga; ma afai latou te tutumau i le ifaamaoni e oo i le iuga, e talia i latou i le olagi, ina ia mafai ona latou mau faatasi ma le Atua i se tulaga o le fiafia e lē gata. E, ia manatua, ia manatua lava ua moni nei mea; ona ua fetalai mai ai le Alii le Atua.


text:
Toe galulue tagata matutua to’a 72 na vaea
O le Aso Gafua o le vaiaso fou lea ua faamoemoe e toe fo’i ai le to’a 72 o tama ma tina matutua na faamuta i le lua vaiaso talu ai le polokalame sa galulue ai, ina ua talia e le malo tele le talosaga a le Faatonu o le Ofisa o Tagata Matutua (TAOA), mo se avanoa e toe faaauau ai ona galulue nai tama ma tina matutua i le polokalama mo le isi tausaga atoa.
Na faamaonia mai e le Faatonu o le TAOA i le Samoa News lea tulaga ina ua fesiligia o ia i le taeao ananafi.
Saunoa le afioga Faafitu Pita Tauanuu e faapea, o le vaiaso na te’a nei na tuuina atu ai sana talosaga i le Ofisa o le malo tele, lea o lo o faatupeina mai le polokalama o lo o galulue ai le silia i le toa 3,000 o tagata matutua, mo se avanoa e toe galulue ai le toa 72 o tama ma tina matutua ua lua vaiaso talu ona faamalolo, ina ua latou ausia taimi faatapulaa mo le polokalama.
“O se tala fiafia lenei mo nai tama ma tina matutua, ina ua talia le talosaga e toe faaauau ai la latou tautua i le polokalame mo le isi tausaga atoa,” o le saunoaga lea a Tauanuu.
E fetaui lava le taunuu mai o lenei tala fiafia mo nai tagata matutua, ae faatulaga loa e le afioga i le alii Senatoa ia Velega Savali Jr le iloiloga a le Komiti o le Faagaioia o le malo i le taeao nei, e fesiligia ai nisi o mataupu o loo fia malamalama ai le atunuu, e aofia ai ma le mataupu i tagata matutua ua faamalolo mai a latou galuega.
O le itula e 9:30 i le taeao nei lea ua faamoemoe e iloiloina ai e le Komiti a le Senate le mataupu a le TAOA, ma ua faamoemoe o le alii faatonu ia Tauanu’u lea ua faamoemoe e molimau i lea iloiloga.
Saunoa Velega o ia o le taitaifono o le komiti, e fia malamalama le komiti i le mafuaaga ua ala ai ona faamuta le tautua a i latou e toa 72 sa galulue i le polokalame, ae fia foi se tupe e manaomia ona totogi ina ia mafai ai ona toe faaauau le tautua a i latou ua vaea.
O le agaga o le alii Senatoa o Velega, afai e manaomia e le TAOA se isi tupe ina ia mafai ai ona faaauau le tautua a i latou ua faamalolo, o le a taumafai le Fono e saili se fesoasoani mo latou nei.
“E le tatau ona tulai mai se tulaga faapea i le polokalame a tagata matutua, aua e le o ni tupe tetele o loo latou maua, peitai afai ua faamuta, o lona uiga ua aafia foi nai o latou aiga,” o le saunoaga lea a Velega.
Saunoa Faafiti, o le polokalame e taua o le Title IV lea o loo galulue ai le silia i le 3,000 tagata matutua i le TAOA, e na o le 48 lava masina le umi e galue ai le tagata i le polokalame ma faamuta, ona tuu lea o le avanoa i isi tagata o loo i luga o le lisi faatalitali latou te faatutumuina avanoa o i latou o le a malolo.
Ina ua faalauiloa e le TAOA le faamalolo o i latou e toa 72 i le lua vaiaso talu ai, na folafola mai ai ma le toe faatutumuina o avanoa nei mai ia i latou o loo i ai i le lisi faatalitali, peitai na saunoa Faafiti, o le a leai ni avanoa e faatutumu aua o lea o le a toe foi i latou na vaea i a latou galuega sa galulue ai.
O nisi o galuega sa galulue ai i latou nei e aofia ai le aoaoina o fanau aoga i le gaosia o mea taulima, lalagaina o fala, ili, taulima ma isi lava ituaiga galuega taulima, aemaise ai foi le aoaoina o fanau aoga i le aganuu a Samoa.
O le taeao nei i le itula e 9:00 ua faamoemoe e feiloai ai le Ofisa o le TAOA ma tagata matutua uma sa faamalolo, e faailoa i ai le tala fiafia e uiga i le toe faaauauina o le polokalame.
Ina ua fesiligia e le Samoa News nisi o tagata matutua i le aso ananafi e uiga i le toe faaauauina o le polokalame, o isi sa le talitonu ae o isi sa na o le sioa ua le mau gagana.
“E mo’i lau tala alii Samoa News,” o le tala lea a le isi tina matua sa vaea mai i le polokalame ina ua fesiligia e le Samoa News i le aso ananafi.
“Faafetai pe afai o se tala lena a le matou faatonu, ou te tau le alu foi la i le fono taeao (nei) aua o lea ua maua le au o le paipa, faafetai ua tali mai le Alii i talosaga,” o le tala fiafia lea a si tina lea.


text:
Filifili le faatuatua i lo le masalosalo; filifili le faatuatua i lo le fefe; filifili le faatuatua i lo le lē mailoa ma le lē vaaia; ma filifili le faatuatua i lo le lē mautonu.
Ua tatou ola i le tasi o tisipenisione aupito maoae o taimi—o se taimi sa tulimataia, valoia, ma ou te talitonu, sa faamemelo foi i ai auga perofeta na muamua atu. E ui i lea, faatasi ai ma faamanuiaga uma faalelagi ua tuuina mai ia i tatou, ua faapea foi ona faaatoatoa le malosi o Satani ma o loo faaauau foi ona osofaia i tatou uma i savali eseese ma le le faatuatuaina. Sa lapataiina e le agelu o Moronae le Perofeta talavou o Iosefa Samita e faapea, o le a tauleleia ma tauleagaina foi lona igoa i le lalolagi atoa (tagai Iosefa Samita—Talafaasolopito 2:33) ma e lei i ai se faataunuuga o se valoaga ua sili atu ona manino. Na tuuina atu le soifua o le Perofeta mo lana molimau, ma o loo faaauau pea i nei aso ia osofaiga i le Ekalesia e oo lava foi i le Faaola lava ia. O le moni a’ia’i o le Faaola, Lana taulaga togiola, ma lona faaaogaga lautele mo i tatou uma o loo lu’itauina, ma e masani ona faataalolo o se tala o le vavau po o le faamoemoega lē faavaea a se mafaufau vaivai e lē aoaoina. E le gata i lea, o loo faaauau foi ona lu’itauina le moni o le Toefuataiga o le talalelei i nei aso e gata ai. O le lolofi mai pea o na savali e ono afua ai le fenumiai, masalosalo, ma le le mautonu, ua taufai osofaia ai pea upumoni faavae tatou te talitonu i ai, o lo tatou faatuatua i le Atua, ma lo tatou faamoemoe i le lumanai.
Atonu o le mea moni lenei o loo i ai i lo tatou lalolagi, ae e mafai lava ona tatou filifilia le ala tatou te tali atu i ai. A luitauina a tatou aoaoga faavae ma talitonuga paia, o lo tatou avanoa lenei e faamasani ai ma le Atua i se tulaga e sili atu ona patino ma vavalalata. O lo tatou avanoa lenei e filifili ai.
Ona o feteenaiga ma luitau o loo tatou feagai i le lalolagi i aso nei, ou te fia fautuaina atu ai se filifiliga se tasi—o se filifiliga o le filemu ma le puipuiga, o se filifiliga e talafeagai mo tagata uma. O lena filifiliga o le faatuatua. Ia silafia o le faatuatua e le o se meaalofa e maua fua e tuuina mai e aunoa ma se mafaufau i ai, manao i ai, po o se taumafaiga. E le faapea e te’i lava ua oo mai e pei o le pau mai o le sau mai le lagi. Ua fetalai le Faaola, “Ia outou o mai ia te au” (Mataio 11:28) ma “Tu’itu’i atu ona toina ai lea ia te outou” (Mataio 7:7). O veape galue nei—o mai, tu’itu’i. O ni filifiliga foi. O lea la ou te faapea atu ai, filifili le faatuatua. O lea la ou te faapea atu ai, filifili le faatuatua. Filifili le faatuatua i lo le masalosalo; filifili le faatuatua i lo le fefe; filifili le faatuatua i lo le lē mailoa ma le lē vaaia; ma filifili le faatuatua i lo le lē mautonu.
O le faamalamalamaga iloga e Alema o le faatuatua e pei ona tusia i le mataupu e 32 o le Alema i le Tusi a Mamona o se faasologa o filifiliga ina ia mautinoa ai le tuputupu ae ma le faasaoina o lo tatou faatuatua. Na tuuina mai e Alema ia i tatou se poloaiga e filifili ai. O ana upu faatino na amatalia i le filifili. Sa ia faaaogaina upu o le ala mai, fagua, tofotofo, faaaoga, tuu ia, manao, galue, ma le toto. Ona faamalamalama mai lea e Alema, afai tatou te faia nei filifiliga ae le o le tiai o le fatu ona o le le talitonu, e “amata ona tupu ai i totonu o o [tatou] fatafata” (Alema 32:28).
Ioe, o le faatuatua o se filfiliga, ma e tatau ona sailia ma atiina ae. O lea, ua nafa ai i tatou lava ma lo tatou lava faatuatua. Ua nafa foi i tatou ma le leai o so tatou faatuatua. O lenei filifiliga e a oe lea.
E tele naua mea ou te le iloaina. Ou te le iloa faamatalaga i le faatulagaga o mea i le lalolagi matagofie ua tatou nonofo ai. Ou te le malamalama i faamatalaga auiliili o le Togiola, i le ala e mafai ai e le taulaga a le Faaola ona faamamaina tagata salamo uma, pe o le ala foi e mafai ai ona tigaina le Faaola “i le tiga o tagata uma” (MFF 18:11). Ou te le iloa le mea sa i ai le nuu o Saraemila, e pei ona ta’ua i le Tusi a Mamona. Ou te le iloa foi pe aisea e feteenai ai i nisi taimi o’u talitonuga ma le poto faasaienisi po o le poto faalelalolagi. Atonu o mataupu nei sa faamatalaina e lo tatou Tama oi le Lagi o “mea lilo… o le lagi” (MFF 107:19) o le a faapea ona faaalia mai i se taimi e mulimuli mai.
Ae e ui ina ou le iloa mea uma, ua ou iloa mea e taua. Ua ou iloa mea moni ma faigofie o le talalelei e faapea ona taitaiina atu ai i le faaolataga ma le faaeaga.Ua ou iloa sa tigaina le Faaola i tiga o tagata uma ma e mafai ona faamamaina tagata salamo uma mai le agasala. Ma o mea ou te le iloa pe ou te le malamalama atoa foi i ai, peitai o le fesoasoani malosi o lo’u faatuatua, ou te punitia ai le ava ma ou agai ai pea i luma, ma tofo i folafolaga ma faamanuiaga o le talalelei. Ona faapea lea, e pei ona aoao mai Alema, o lo tatou faatuatua ua tatou mautinoa ai (tagai. i le Alema 32:34). O le agai i luma i le le mailoa, ua na o le faamoemoe ma le manao ua faaauupegaina ai, o le faamautinoaga lea o lo tatou faatuatua ma lo tatou tuuto faamaoni i le Alii.
Ma o lea la, o le mulimuli ai i le metotia a Alema, ia tatou filifili ai. Ia tatou filifilia le faatuatua.
-
•
Afai ua mamafatu le fememeai ma le leai o se faamoemoe i lou mafaufau, filifili e “ala mai ma fagua o outou mafaufau” (Alema 32:27). O le alu atu ma le faamaulalo i le Alii ma se loto momomo ma le agaga salamo o le ala lea i le upu moni, ma o le ala foi lea a le Alii i le malamalama, poto, ma le filemu.
-
•
Afai e lei malosi, e lei faataitaia, ma lē o mautonu lau molimau, filifili e “faaaoga sina faatuatua itiiti lava;” filifili e “tofotofo i [Ana] upu.” (Alema 32:27). Na fetalai mai le Faaola, “Ai se tasi e fia fai lona finagalo, e iloa ai e ia le mataupu, pe mai le Atua, pe ou te tautala fua lava a’u” (Ioane 7:17).
-
•
Pe a feteenai manatu, mafuaaga, po o le atamai faaletagata ma aoaoga ma mataupu faavae paia, pe osofaia foi e savali feteenai ou talitonuga e pei o ū fanafana mu na faamatalaina e le Aposetolo o Paulo, (tagai Efeso 6:16), filifili ia aua nei lafoina i fafo e le lē talitonu le fatu mai lou loto. Manatua, tatou te le maua se molimau seia uma le tofotofoina o lo outou faatuatua (tagai Eteru 12:6).
-
•
Afai ua mausali ma malosi lou faatuatua, filifili e tausi lelei “ma le matua faaeteete (Alema 32:37). Po o le a lava le malosi e i ai lo tatou faatuatua, o le mau savali su’ifefiloi e osofaia ai, e iu ai lava ina avea ma mea e sili ona maaleale. E manaomia le fafagaina pea e ala i le suesue pea lava pea i tusitusiga paia, tatalo, ma faaaoga Ana afioga.
Ina ua fesili atu le au soo ia Iesu pe aisea ua le mafai ai ona latou tuliesea se tiapolo e pei ona faatoa latou molimauina o faia e le Faaola, sa tali Iesu, “Afai e tusa lo outou faatuatua ma le fua o le sinapi, e fai atu outou i lenei mauga, Alu atu ia oe i le la mea; ona alu atu ai lea” (Mataio 17:20). Ou te lei molimauina lava se aveesea o se mauga moni. Ae ona o le faatuatua, ua ou vaai ai i le aveesea o se mauga o le masaloslao ma le lē fiafia ae suia i le faamoemoe ma le manatu o le a lelei mea uma. Ona o le faatuatua na ou molimauina ai e a’u lava le suia o se mauga o le agasala i le salamo ma le faamagaloga. Ma ona o le faatuatua, ua ou molimauina ai e a’u lava le suia o se mauga o le tiga i le toafilemu, faamoemoe, ma le loto faafetai. Ioe, ua ou vaai o aveesea ni mauga.
-
•
Ona o lo’u faatuatua ua ou faaaogaina ai le mana o le perisitua o loo ou umia ma avea ai ma se tasi ua aeae i le suamalie o le talalelei ma taliaina sauniga faaola.
-
•
Ona o lo’u faatuatua ou te galue ai ma le toafilemu ma le mautinoa i luitau ma faigata o le olaga.
-
•
Ona o lo’u faatuatua ua mafai ai ona ou liliuina fesili faapea ma masalosaloga i faamautinoaga ma le malamalama.
-
•
Ona o lo’u faatuatua ou te alu atu ai i le lē mailoa, lē vaaia, ma le lē malamalama ma se faamautinoaga e le fesiligia.
-
•
Ma ona o lo’u faatuatua—e oo lava i taimi e foliga mai e sili ona leaga, ua ou iloa ma le toafilemu ma le agaga faafetai e faapea, o le mea moni lava, o taimi aupito sili ia.
Ma a tatou filifilia le faatuatua ona faafailele lelei lea o lena faatuatua i se mautinoa lea o mea a le Alii, ona tatou faaaogaina lea o upu “Ou te molimau atu” po o le “Ou te iloa.” Sa ou totoina le fatu i lo’u lava loto, ma i lo’u olaga atoa sa ou taumafai ai e faafailele lena fatu i se mautinoa. Ma o le asō, a o ou tulai atu i lenei pulelaa, ou te molimau atu o Iesu o le Keriso, o le Togiola o le lalolagi. Ou te molimau atu foi o Iosefa Samita o se perofeta a le Atua ma o le meafaigaluega ola sa faaaogaina e le Alii e toe aumai ai i le lalolagi le atoaga ma le moni o le talalelei a Iesu Keriso. Ou te molimau atu o Peresitene Thomas S. Monson o le perofeta a le Alii i ona po nei. Ia tatou filifilia le faatuatua. I le suafa o Iesu Keriso, amene.


text:
Avants: Tii Paulo, Wayne Ole Avei, Manu Leiataua, Cencus Johnston, Logovii Mulipola, Sakaria Taulafo, James Johnston, Kane Thompson, Iosefa Tekori, Daniel Leo, Teofilo Paulo, Taiasina Tuifua, Alafoti Faosiliva, Ofisa Treviranus, Jack Lam, Maurie Faasavalu, Faalemiga Selesele.
Arrières: Kahn Fotualii, Jeremy Sua, Auvasa Falealii, Tusiata Pisi, Ki Anufe, George Pisi, Johnny Leota, Isaia Tuifua, Brandon Vaaulu, Alesana Tuilagi, Alapati Leiua, Robert Lilomaiava, Paul Williams, James Sooialo.
Le calendrier du tournoi:
Samedi 8 juin: Ecosse-Samoa ; Afrique du Sud-Italie
Samedi 15 juin: Samoa-Italie ; Afrique du Sud-Ecosse
samedi 22 juin: finale et petite finale


text:
O le a le taua o le papatisoga o le Kerisiano?
Fesili: O le a le taua o le papatisoga o le Kerisiano?
Tali: O le papatisoga o le Kerisiano, e tusa ma le Tusi Paia, o le ta'utinoga faaaliali lea a le tagata talitonu e uiga i le tulaga ua tupu i totonu o lona olaga. O le papatisoga fa'a Kerisiano o le faatinoina lea e le Kerisiano lona 'auai faatasi ma Keriso i Lona maliu, tanumia, ma toe tu. O loo ta'utino le Tusi Paia, "Tou te le'i iloa ea, o i tatou nei uma na papatisoina ia Keriso Iesu, na papatisoina i tatou i lona maliu?" O lenei, ua tatanu faatasi i tatou ma Ia i le papatisoga i lona maliu; ina ia tatou savavali i le ola toefuataiina, pei ona toe faatuina mai o Keriso nai e ua oti, i le mana o le Tama." I le papatisoga faale Kerisiano, o le gaoioiga lea o le faatofu i le vai e faaata mai ai le tanumia faatasi ma Keriso. Ae o le alu a'e nai le vai o le ata lea o le toe tu mai o Keriso.
I le papatisoga faale Kerisiano, e lua ni mea e tatau ona faia e le tagata ae le'i papatisoina: (1) O le tagata o le a uia le papatisoga e tatau ona ia talitonu ia Iesu Keriso o le Faaola, ma o lona (2) E tatau i le tagata o lo'o uia le papatisoga ona malamalama i le tulaga o le 'a papatisoina ai o ia. Afai ua iloa e se tagata le Alii o Iesu o Ia o le Faaola, ma malamalama o le papatisoga faale Kerisiano o se laasaga faaaliali o lona usiusita'i atoa ma lana ta'utinoga i lona faatuatua ia Keriso, ma ua mana'omia e ia le papatisoina - ona leai lava lea o se mafua'aga e ala ai ona le papatisoina lea tagata talitonu. I le Tusi Paia lava ia, o le papatisoina o le Kerisiano o se laasaga e iloga ai lona usiusita'i, o se ta'utinoga foi o lona faatuatua ia Keriso e toatasi ua ia maua ai le faaolataga. O le papatisoga o le Kerisiano o se tulaga taua aua o le auala o le usiusita'i - ma faailoa lautele atu ai lona faatuatua ia Keriso ma lana tautoga ia te Ia, atoa ma lona 'auai faatasi ma Keriso i Lona maliu, tanumia, ma Lona toe tu mai nai e ua oti.
Toe taga'i i le itulau ua faaliliuina i le gagana Samoa
O le a le taua o le papatisoga o le Kerisiano?


text:
TO’A 17 AU FAAUU AOGA FAA FAIFEAU KANANA FOU SEMINARE
E toa 17 alii ma tamaitai na faauu mai i le aoga faa faifeau a Kanana Fou Seminare i Tafuna, e pei ona faataunuuina ai i le aso 9 Iulai i le laumua a le ekalesia, ina ua latou ausia agavaa faapitoa.
E to’afa sui ua ausia agava’a e taua’aoina ai latou fa’ailoga BD ma sa tusia latou Thesis:
- Susuga Harold Eveni ma le Faletua Evelyn Mamoe mai Oakland i le Pulega San Francisco ma le Matagaluega a Kalefonia i Matu.
- Aaron Moeaga mai le Ekalesia Kerisiano i Tuvalu, ae o lo’o fa’amautu i le Ekalesia i Ma’ama’a, Nu’uuli.
- Iotamo Falealili ma le faletua o Tuloa Falealili mai le Ekalesia i Alaska mai le Pulega fo’i a Alaska ae o le matagaluega a Amerika i Matu.
- Liusamoa ma Dora Simolea mai le Ekalesia i Fitiuta, mai le Pulega a Fale-Ta’u mai le matagaluega a le Manu’atele.
E to’aono le a’u fa’au’u na maua fa’ailoga “Bachelor of Divinity with Emphasis on Ministry & Personality”:
- Ioane ma Tina Peleti mai le Ekalesia a Faga’itua mai le Pulega a Sua mai le Matagaluega a Sasa’e.
- Pesamino ma Debrianne Tuitea mai le Ekalesia a Masausi mai le Pulega a Sua mai le Matagaluega a Sasa’e.
- Siavao & Taumesina Iese mai le Ekalesia a Alofau mai le Pulega a Sa’ole mai le matagaluega a Sasa’e.
- Tata Falaile mai le Ekalesia Kerisiano i Tuvalu i Vaitupu, ae o lo’o fa’amautu i le Ekalesia i Leone.
- Esera Mose mai le Ekalesia i Atu’u mai le Pulega a Fagaloa mai le matagaluega Tutotonu.
-Talosaga ma Eseta Patea mai le ekalesia a Ierusalema Fou i Faga’ima, Pulega a Itu’au mai le Matagaluega Tutotonu.
O sui fa’au’u uma na taua’aoina latou fa’ailoga “Dachelor of Divinity on Bible & Theology” e aofia ai:
-Tuloa ma Iotamo Falealili mai le Ekalesia i Alaska, pulega a Alaska mai le Matagaluega a Amerika i Matu.
- Rae ma Ausage Lelili’o mai le Ekalesia i Petesa Uta, mai le Pulega a Itu’au, mai le Matagaluega Tutotonu.
- Iese ma Sunema Opetaia mai le ekalesia i Waianae, i le pulega a Hawaii i Sisifo mai le matagaluega a Hawaii.
- Sepusi ma Taumalatou Taito, mai le Ekalesia i Sunnyvale, mai le Pulega a Santa Clara i le Matagaluega a Kalefonia i Matu.
- Amen Tukumoeatu mai le Ekalesia Areto o le Ola mai le Pulega Hawaii i Sasa’e mai le Matagaluega a Hawaii.
- Stephen Tukumoeatu mai le Ekalesia Areto o le Ola mai le Pulega a Hawaii i Sasa’e mai le Matagaluega a Hawaii, ae o lo’o fa’amautu lenei a’oa’o i le Ekalesia i Petesa Tai.
- Alama Solofa mai le Ekalesia Petesa Uta mai le Pulega a Ituau mai le Matagaluega Tutotonu.
O i latou uma nei ua fa’amanuiaina, ua tatalia ni nu’u o nisi, ae o nisi fo’i o le a fa’aauau sailiiliga i mataupu silisili mo nisi fa’ailoga maualuluga fo’i. O nisi e fia auina atu mo le fa’alauteleina o tomai i Univesite ma Kolisi fa’afaife’au i fafo e a’otauina ai mo tofi faia’oga mo Seminare i ni tausaga o lumana’i o le Ekalesia ma lana Seminare Fa’afaife’au.


text:
TEU FA’A A’OA’O TALA’I LE ALII TALEPE FALE TOE GAOI
O le alii lea ua masalomia sa ia talepeina le fale a se tasi o aiga i Aua i le lua vaiaso talu ai, ae gaoi le tele o meafale aoga sa i totonu e aofia ai telefoni feavea’i, o lavalava ma seevae, DVD player, CD ma se tupe, na alu atu muamua o se alii tala’i, peitai na toe emo ane le ata, o le sifi o gaoi.
Na taua e le alii o Reupena Tanuvasa, ua maea ona faaulu le la tagi ma lona toalua i le ofisa o leoleo faasaga i le alii lenei, ona o mea aoga a lona aiga ua toesea mai totonu o le fale.
Na taua e le molimau, o ia sa faigaluega ae na o lona to’alua, o lana fanau ma si ona tina matua le fale, ae o le tele lava o aso e manava mai ai, e faamatala atu ai lava e lona toalua a latou suesuega faatusi paia ma le alii a’oa’o lea, ua fiafia fo’i e asiasi atu ia te i latou ma le olomatua.
Na taua e le molimau lona le manatu mamafa i tala a lona toalua e faatatau i le alii a’oa’o, ona o lea e talitonu lona loto soo se tagata lava e alu e tala’i le finagalo o le Ali’i, e le toe i ai lava nisi faaosoosoga e oo i ai.
Fai mai le molimau, e tasi lava le aoauli na alu ai i le fale e momoli le meaai a lona tina, ae fetaui loa fo’i ma le alu atu o le ali’i tala’i lea i le fale, ma maua ai le avanoa la te feiloa’i ma ia vaai i ai i ona foliga, peitai na toe vave alu ese mai ma le fale ona o loo pisi lava i le galuega.
O le lua vaiaso talu ai ona osofaia ai loa e se tagata le fale o le aiga lenei, peitai na maua ai i totonu o le fale le ato lea e masani ona alu atu ma le alii tala’i i soo se taimi o ana talaiga.
Na taua e le molimau e faapea, o le taeao i le te’a o le 11 na taunuu atu ai le alii tala’i i le latou fale ma faataunuu a latou suesuega masani, ae o le aoauli pe tusa o le te’a o le 1:00 na osofaia ai e se tagata le latou fale, ina ua o lona toalua, o lana fanau ma si ona tina e piki mai fualaau a le olomatua i le falema’i, ae fo’i mai ai ua osofai e le tagata le fale.
E le o manatua e le aiga pe sa loka le fale pe leai foi, e leai foi ni foliga vaaia na iloa ai sa i ai se faitotoa o le fale na talepe, pau le mea na vaaia, ua i ai mea aoga ua aveesea faatasi ai ma le ato a le alii tala’i na maua i tua o le umukuka o le fale.
Fai mai le molimau, e faalua ona alu atu le alii tala’i lenei i le latou fale i le vaiaso mo ana talaiga, peitai talu ona tupu le faalavelave na osofaia ai lo latou fale, e le’i toe oo atu lava le ula lea e tala’i.
Pau le itu e atamai ai le alii tala’i, e leai ma ni faamaumauga i totonu o lana ato lea e masani ona fealua’i ma ia e ono faamaonia ai poo ai o ia.
E talitonu le molimau, e foliga mai e le o se alii tala’i le ula lea, ae o lana mea lava lea o loo fai ina ia faigofie ai ona ia faia isi gaioiga faasolitulafono.


text:
FA’ASALA FA’AMASINOGA REV. FILOIALII I LE $1,000
Ua faamalumalu e le faamasinoga maualuga lana faasalaga faafalepuipui e tasi le tausaga mo le alii faifeau o Rev. Aliioaiga Filoialii, ae ua faanofovaavaaia o ia mo le 24 tausaga i lalo o tuutuuga e ao ona ia usitai i ai, lea e aofia ai lona totogiina o le salatupe e $1,000.
O isi tuutuuga o le faanofovaavaaia a Re. Filoialii e aofia ai le avea o ia ma tagatanuu lelei, aua nei ona toe soliina se tulafono, faapea ai ma le se’iina lea o lona laisene ave taavale mo le umi e 6 masina.
O le faasalaga a le faamasinoga maualuga mo le ua molia na tuuina atu lea i le taeao ananafi, ina ua talia le maliliega sa sainia e le ua molia ma le malo, ma ua ia faaalia ai lona le tete’e i le moliaga o lona faafoeina lea o se taavale i se auala faatautala, lea na mafua ai ona oo manu’a i se isi tagata.
O Rev. Filoialii sa tuuaia e le malo i le moliaga o le ave taavale faatautala ua mafua ai ona oo le maliu i se isi tagata, ona o se faalavelave na tulai mai i le aso 19 Setema 2010, ina ua so’a e le ta’avale a le alii faifeau se teineititi sa savali i luga o la auala, ma taofia ai o ia i le falema’i ona o le tulaga tuga o manu’a na aafia ai o ia, mulimuli ane maliu ai lava i le falema’i.
Sa taua i faamaumauga a le faamasinoga le saoasaoa tele o le taavale a le alii faifeau, le ituaiga o le F-150 na malaga ai i le aso lea, ina ua ia alu i le saoasaoa e tusa ma le 25-35 maila.
A’o le’i tuuina mai le faasalaga a le faamasinoga, na finau le loia a le ua molia o Fiti Sunia i le faamasinoga, ina ia faasala Rev. Filoialii i le salatupe e $1,000, ae aua nei i ai se faasalaga faafalepuipui e tuuina atu ia te ia.
E tele ni itu lelei na faailoa e Sunia i le faamasinoga, e lagolagoina ai le soifuaga auauna o le ua molia.
Sa ia taua foi e faapea, ua maea ona talia e le aiga o le teineititi na maliu le ifoga sa faia e le ua molia ma lona aiga.
Na lagolagoina e le loia a le malo o Cabel Poag le faafinauga a Sunia faatasi ai ma le fautuaga a le Ofisa Faanofovaavaaia, ina ia faanofovaavaaia le ua molia, ae aua nei tuuina atu ia i se faasalaga faafalepuipui.
I le maea ai ona iloilo e le faamasino sili ma faamasino lagolago o le ripoti a le Ofisa Faanofovaavaaia, atoa ai ma faafinauga a loia, na saunoa ai le alii faamasino sili ia Michael Kruse e faapea, e ui o loo tele manatu i le mea tonu sa tupu peitai fai mai nisi o molimau, e foliga mai sa savali le teineitiiti na lavea i luga o le auala ma mafua ai loa ona aafia o ia, ae fai mai foi isi molimau, sa alu le taavale a le ua molia i se saoasaoa e sili atu ma le maualuga o loo faatulafonoina i lea vaega o le alatele.
Sa taua foi e le faamasinoga se vaega o le ripoti a le ofisa faanofovaavaaia, e uiga i le taimi na taunuu atu ai i le falemai le teineititi na aafia ma faia i ai togafitiga, mulimuli ane ina ua taofia o ia, na toe iloa mulimuli ane ai e fai lava si matuia o manu’a sa aafia ai o ia.
Saunoa foi Kruse, e ui o loo i ai nisi o mataupu o loo taua i le ripoti a le ofisa faanofovaavaaia, ua tulai mai ai ni faailoga fesili i le silasila a le faamasinoga, peitai e talitonu le faamasinoga, ua lava mau ua i ona luma e faamaonia ai le solitulafono sa faia e le ua molia.
E tasi le tausaga na manatu le faamasinoga e faasala ai Rev. Filoialii i le toese i Tafuna, peitai ua faamalumalu le faataunuuina o lea faasalaga, ae ua faanofovaavaaia o ia mo masina e 24 i lalo o poloaiga e ao ona ia usitai i ai.
O nisi o ia poloaiga e aofia ai lona totogiina lea o le salatupe e $1,000, aua nei ona toe soliina se tulafono, atoa ai ma le se’iina lea o lana laisene mo le umi e 6 masina.


text:
O le Tusi a Mamona o le talafaamaumau paia o tagata Amerika anamua, sa togitogia foi i luga o ni itulau metala. E fa ituaiga o papatusi metala ua taʼua i le tusi lava ia:
- O Papatusi a Nifae, e lua ituaiga: o Papatusi Laiti ma Papatusi Tetele. O papatusi laiti sa faaaoga faapitoa mo mataupu faaleagaga ma auaunaga ma aoaoga a perofeta, a o papatusi tetele, sa faatumulia tele ai i se talafaasolopito faaletino o tagata ua faatatau i ai (1 Nifae 9:2–4). E ui i lea, mai le taimi o Mosaea, ua i ai foi i papatusi tetele ni isi o mea taua tele ma le faaleagaga.
- O Papatusi a Mamona, o le otootoga na faia e Mamona mai Papatusi Tetele a Nifae, ua i ai foi ni faamatalaga e tele. Sa i ai foi i nei papatusi se faaauauga o le talafaasolopito na tusia e Mamona ma ni faaopoopoga a lona atalii o Moronae.
- O Papatusi a Eteru, ua tuu mai ai le talafaasolopito sa Iaretō. O lenei talafaamaumau sa otootoina e Moronae, o lē sa faaopoopo i ai ni ana lava faamatalaga ma tuufaatasi le talafaamaumau ma le talafaasolopito aoao i lalo o le igoa, o le “Tusi a Eteru.”
- O Papatusi Apamemea o ni papatusi sa aumaia e le nuu o Liae mai Ierusalema i le 600 T.L.M. O nei papatusi sa aofia i “tusi e lima a Mose, … O le talafaamaumau foi o Iutaia mai le amataga, … e oo mai i le amataga o le nofoaiga a Setekaia, le tupu o Iuta; O valoaga foi a perofeta paia” (1 Nifae 5:11–13). E tele upusii mai nei papatusi, ua sii mai ai Isaia ma isi perofeta o le tusi paia ma perofeta ua lē mai le tusi paia, ua i le Tusi a Mamona.
O le Tusi a Mamona ua i ai ni vaega po o ni vaevaega autu e sefulu ma le lima, ua taʼua, vagana ai se tasi, o ni tusi, ua faaigoaina i igoa o tagata autu taitoatasi na tusia. O le vaega muamua (o tusi muamua e ono, e gata mai i le tusi a Ominae) o le faaliliuga mai Papatusi Laiti a Nifae. O le va o le tusi a Ominae ma le tusi a Mosaea o loo i ai se faaopoopoga ua taʼua o Upu a Mamona. O lenei faaopoopoga ua sosoo ai le talafaamaumau na togitogia i Papatusi Laiti ma le Otootoga a Mamona o Papatusi Tetele.
O le vaega sili ona umi, mai le tusi a Mosaea e oo atu i le tusi a Mamona mataupu 7, o se faaliliuga o le otootoga a Mamona o Papatusi Tetele a Nifae. O le vaega mulimuli, mai le Mamona, mataupu 8, e oo i le faaiuga o le tusi, sa togitogia e Moronae, le atalii o Mamona, o lē, ina ua uma ona ia tusia o le talafaamaumau o le olaga o lona tamā, na faia le otootoga o le talafaamaumau o sa Iaretō (le Tusi a Eteru lea) ma ia faaopoopo mulimuli ane i ai vaega ua taʼua o le Tusi a Moronae.
Pe tusa o le tausaga e 421 T.A., na faamau ai e Moronae, le perofeta tusitalafaasolopito mulimuli o sa Nifaē, le talafaamaumau paia ma natia i le Alii, ina ia aumai i aso e gata ai, e pei ona valoia e le siufofoga o le Atua e ala mai i ana perofeta anamua. O le 1823 T.A., na oo mai ai lenei lava Moronae e tasi, ua avea nei ma tagata toetu, i le Perofeta o Iosefa Samita, ma tuu mai ia te ia i se aso mulimuli ane, papatusi ua togitogia.
E faatatau i lenei lomiga: E i ai ni sese laiti i upu sa i lomiga ua mavae o le Tusi a Mamona sa faasalalauina i le gagana Peretania. O le lomiga lenei ua i ai ni faasaʼoga ua manatu ua tatau ai, ina ia ogatasi upu ma itulau muai tusia mo le uluai faasalalauga ma lomiga, atoa ma lomiga sa faasaʼoina e le Perofeta o Iosefa Samita.


text:
Umusa le Maota o Patele - Futiga
O le galuega sa papa a’ao i ai le Matagaluega Katoliko i Futiga ina ia alaala ai le afioga Patele ua mae’a ma ua lava tapena mo le Auauna a le Atua. O se fiafiaga lea i le afioga le Matua Ulufaleilupe le Alo o TuiAtua, susu ai Namu ma le fetalaiga maualuga a le tofa le Tauto’oto’o Uiagalelei ma le igoa o le Itu’au.
Ua fa’ailoa mai, o lea maota na amatalia mai ia Me 2012 ona galuea’ina, ae o lea ua mae’a lelei fa’ameafale i le aso ananafi ma umusaina ai i le itula e 6:00 i le afiafi. O le tau aofai o le galuega e $40,000.
I le maota lava ia e lua potu moe, o le potu moe tele mo le afioga Patele, ae ua i ai ma le isi potu moe fa’aagaaga mo ni ana malo feasiasia’i. O le umukuka i totonu o le fale ma le potu malolo ua aofia fa’atasi uma ai. I le fausaga, ua i ai fo’i ma le paka o le ta’avale mo Patele ina ia fa’afaigofie lava mea uma mo le ‘au’auna galulue a le Atua i lea fo’i tovine.
Ua fa’ailoa mai e to’a 11 Matafale galulue ua i ai i le ekalesia, fa’atasi ai ma nisi fo’i o aiga ma talavou o lo’o lolotu a lava i sauniga masani i vaiaso ta’itasi.
Ua fa’afetaia fo’i lenei tausaga, ua i ai ni sui o lea fo’i matagaluega ua auai atu e a’otauina mo tofiga Tiakono ma e ao ina atoa lelei le fa tausaga o lo’o a’otau i latou, ona fa’ato’a ausia lea o a’oa’oga tamau mo ia tofiga o le Ekalesia.
O le fa’amalo galulue ona o le manatu ia tausia lelei le aufaigaluega a le Atua i le afio’aga, o ala ia e iloga ai le soifua galulue ona o le fa’atuatua i le Atua ma le fa’aolataga ua saunia mo i tatou.
tusia: Leua Aiono Frost


text:
Vavau a Samoa
Ao i ai Leutogi i le motu tu'ufua, sa masani ona fai ana umu e fai ai ana mea'ai, peita'i o le fa'afitauli e leai ni lau la'au e taufi ai lana umu, o lea sa ia fa'aaogaina ai iliili o le sami e fai ma tau o lana umu, ma o i'ina lea e mafua ai le suafa o Tauiliili, e fa'amanatu ai iliili sa fa'aaoga e le tama'ita'i e fai ma tau o lana umu. E tele isi mea taua na maua mai i lenei tala, e pei ona maua ai suafa o le Tonumaipe'a, Tauiliili ma le Tilomai, lea na sau ma le tama o Fa'asega le tama a Leutogi ina ua usu i ai le Tui Uea po o le tupu o le motu o Uea. Ma o suafa nei na auina mai e Fa'asega ma 'ave ia Lafai le tuagane o Leutogi, ma o Lafai lava le ulua'i Tonumaipe'a ia Samoa.Vavau o Samoa
FAU INA O LE FALE O NAFANUA
O le nu'u o Falealupo lea o lo o i ai le nofoaga e ta'ua o le Ina'ilau, lea e mafua ai le muagagana fa'aalaga'upu e faapea, "e au le Ina'ilau a tina". Fai mai le tala tu'u a Samoa, o le Ina'ilau lenei po o se fale fo'i i se isi fa'aupuga fa'afaigofie, sa mana'o le tama'ita'i o Nafanua ina ia fau mo ia, e nofo ai ma tapena ai mo le taimi o le taua i aso anamua. Fai mai le tala na manana'o ali'i latou te faia le fale ma fausia ina ia mae'a lelei mo Nafanua, peita'i sa finau mai fo'i tama'ita'i latou ma fai atu ia Nafanua, e mafai fo'i ona latou fausiaina le fale e pei ona faia e ali'i, ma latou fausia ina ia mae'a.
Na iloa e le tama'ita'i ua le maua se tonu i le va o ali'i ma tama'ita'i po o ai e fauina le fale, ona ia manatu loa lea, o le a tofu vaega ta'itasi ma le 'afa o le fale latou te galulue ai, ua tofi e Nafanua ali'i latou te faia le isi itu o le fale, ae o tama'ita'i i le isi itu, ma ua amata loa le galuega. O le mea e malie ai, ona fai mai le tala sa fai atu lava le galuega a tama'ita'i mae'a lelei ae fai le galuega a ali'i, e lei mae'a, ma e o'o mai lava i onapo nei, o lo o tu ai lava le Ina'ilau e le'i mae'a ona fausia le itu na fau e ali'i. O le taimi nei pe afai e te toe asia le nofoaga o lo o i ai le Ina'ilau, ua liupapa atoa le tino o le fale e o'o lava i le pito i luga, peita'i o lo o iloa gofie lava le vaega o le fale na fausia e tama'ita'i, o lo o mae'a lelei e ui ua liua e 'avea ma papa, ae o le itu na fau e ali'i, o lo o va'aia pea le pu atoa o le isi itu o le tala o le fale e lei mae'a ona ato. Ma o i'ina lea na mafua ai loa le alaga'upu fa'amuagagana a le atunu'u e fa'apea, "E au le Ina'ilau a tama'ita'i po o tina fo'i." O lona uiga pe afai e fa'amatalaina, e mafai fo'i e tama'ita'i latou ona fai galuega o lo o faia e ali'i.


text:
Mataupu 27
Ua poloaiina i latou e Iesu ia faaigoa le ekalesia i lona igoa—O lana misiona ma lana taulaga togiola o lana talalelei lea—Ua poloaiina tagata ia salamo ma papatiso ina ia mafai ona faapaiaina i latou e le Agaga Paia—Ia avea i latou ia pei lava o Iesu ia. E tusa o le 34–35 T.A.
1 Ma sa oo ina malaga atu soo o Iesu ma ao latou talai atu mea ia na latou faalogo ma vaaia, ma ao latou papatiso atu i le suafa o Iesu, sa oo ina faapotopoto faatasi le au soo ma aaufaatasi i le tatalo faatauanau atu ma le eanapogi.
2 Ma sa toe afaaali mai e Iesu o ia lava ia te i latou, ona sa latou tatalo atu i le Tamā i lona suafa; ma sa afio mai Iesu ma tu i totonu o i latou, ma fetalai mai ia te i latou: O le a se mea ua outou mananao ou te tuu atu ia te outou?
3 Ma sa latou fai mai ia te ia: Le Alii e, matou te mananao sei e fofoga mai ia te i matou le igoa matou te faaigoa ai lenei ekalesia; ona o loo i ai ni finauga i totonu o le nuu e faatatau i lenei mataupu.
4 Ma sa fetalai atu le Alii ia te i latou: E moni, e moni, ou te fai atu ia te outou, aisea ea ua tomumumu ma finau ai le nuu ona o lenei mea?
5 Latou te lei faitau ea i tusitusiga paia, ia ua fai mai e ao ina outou ave i o outou luga le asuafa o Keriso, o lou igoa lea? Ona o le igoa lea o le a valaau ai outou i le aso gataaga;
6 Ma o soo se tasi na te ave i ona luga lou igoa, ma atumau seia oo i le iuga, o ia lava lea o le a faaolaina i le aso gataaga.
7 O lea, soo se mea tou te faia, ia outou faia i lou igoa; o lea ia outou faaigoa ai le ekalesia i lou igoa; ma ia outou valaau atu i le Tamā i lou igoa ia faamanuia mai o ia i le ekalesia ona o au.
8 Ma e faapefea ona avea ma aau eekalesia vagana ai ua faaigoaina i lou igoa? Aua afai e faaigoaina se ekalesia i le igoa o Mose o lona uiga o le ekalesia lea a Mose; pe afai e faaigoaina i le igoa o se tagata o lona uiga o le ekalesia lea a le tagata; ae afai e faaigoaina i lou igoa o lona uiga o lau ekalesia lea, pe afai ua atiae i latou i luga o lau talalelei.
9 E moni ou te fai atu ia te outou, ua atiae outou i luga o lau talalelei; o lea ia outou valaauina i lou igoa soo se mea tou te valaauina; o lea afai tou te valaau atu i le Tamā, mo le ekalesia, afai e faia i lou igoa o le a faafofoga mai le Tamā ia te outou.
10 Ma afai ua faapea ona atiae o le ekalesia i luga o lau talalelei ona faaali mai ai lea e le Tamā o ana lava galuega i totonu o ia.
11 Ae afai ua le atiae i luga o lau talalelei, ma ua atiae i luga o galuega a tagata, po o luga o galuega a le tiapolo, e moni ou te fai atu ia te outou latou te maua le olioli ia latou galuega mo se tau, ma e toe itiiti ane oo mai le iuga, ma o le a atatuu i latou i lalo ma lafo i le afi, lea ua leai se toe foi mai ai.
12 Aua e amulimuli atu a latou galuega ia te i latou, aua ona o a latou galuega ua tatuu ai i lalo i latou; o lea ia outou manatua ai mea ua ou tau atu ia te outou.
13 Faauta, ua ou tuu atu ia te outou lau atalalelei, ma o le talalelei lenei ua ou tuu atu ia te outou—e faapea, ua ou sau i le lalolagi e fai le efinagalo o lou Tamā, aua na auina mai au e lou Tamā.
14 Ma na auina mai au e lou Tamā ina ia asii ae au i luga o le satauro; ma a mavae ona sii ae o au i luga o le satauro, ina ia mafai ona ou eaumai o tagata uma ia te au, ina ia pei ona sii ae o au i luga e tagata ia faapea foi ona sii ae i luga o tagata e le Tamā, e tutu i ou luma, e ifaamasinoina i a latou galuega, pe ua lelei pe ua leaga—
15 Ma le pogai lenei na asii ai au i luga; o lea, e tusa ai ma le mana o le Tamā, o le a ou aumai ai tagata uma ia te au, ina ia faamasinoina i latou e tusa ma a latou galuega.
16 Ma o le a oo mai foi, o le a faatumuina soo se tasi e asalamo ma epapatiso i loʼu igoa; ma afai e itumau o ia seia oo i le iuga, faauta, o ia lea o le a ou le tausalaina i luma o lou Tamā i lena aso pe a ou tu e faamasino i le lalolagi.
17 Ma o ia e le tumau seia oo i le iuga, o ia lava lea e tatuu foi i lalo ma lafo i le afi, o se mea e le mafai ona latou toe foi mai ai, ona o le afaamasinotonu o le Tamā.
18 Ma o le afioga lenei ua ia tuuina mai i le fanauga a tagata. Ma o le pogai lenei ua ia faataunuuina ai afioga ia na ia tuuina mai, ma e le pepelo lava ia, ae na te faataunuuina ana afioga uma.
19 Ma e aleai se mea le mama e mafai ona ulu atu i lona malo; o lea e leai se mea e ulu atu i lona emalologa vagana ai i latou o e ua ifaamamaina o latou ofu i lou toto, ona o lo latou faatuatua, ma le salamo i a latou agasala uma, ma lo latou faamaoni e oo i le iuga.
20 O lenei o le poloaiga lenei: Ia asalamo, outou tuluiga uma o le lalolagi, ma o mai ia te au ma ia epapatiso i lou igoa, ina ia ifaapaiaina outou i le taliaina o le Agaga Paia, ina ia outou tutu ma le ole pona i ou luma i le aso gataaga.
21 E moni, e moni, ou te fai atu ia te outou, o lau talalelei lea; ma ua outou iloa mea e tatau ona outou faia i lau ekalesia; ona o galuega na outou vaai na ou faia o mea ia tou te faia foi; aua o mea na outou vaai ua ou faia o mea lava ia ia outou faia;
22 O lea, afai tou te faia nei mea, amuia outou, ona o le a sii ae outou i luga i le aso gataaga.
23 Ia tusia mea na outou vaaia ma faalogoina, vagana ai mea ua afaasaina.
24 Ia tusia galuega a lenei nuu, ia o le a faia, e pei lava ona tusia, e uiga i mea ua mavae.
25 Aua faauta, o tusi ua tusia, ma ia o le a tusia, o le a afaamasinoina mai ai lenei nuu, ona o i latou o le a iloa ai e tagata a latou egaluega.
26 Faauta foi, ua atusia mea uma e le Tamā; o lea o mea mai tusi o le a tusia o le a faamasino ai le lalolagi.
27 Ma ia outou iloa o le a aavea outou ma faamasino o lenei nuu, e tusa ma le faamasinoga o le a ou tuu atu ia te outou, lea o le a tonu. O lea, o a eituaiga o tagata e tatau ona outou i ai? E moni ou te fai atu ia te outou, e pei lava o iau nei.
28 Ma o lenei ou te aalu atu i le Tamā. Ma e moni ou te fai atu ia te outou, soo se mea tou te ole atu ai i le Tamā i lou igoa o le a tuuina mai ia te outou.
29 O lea, aole atu, ma o le a outou maua; tuitui atu, ma o le tatala mai ia te outou; aua o ia e ole atu, e maua e ia; ma i le e tuitui atu, e tatala mai i ai.
30 Ma o lenei, faauta, ua tele lou olioli, ua oo lava i le atoatoa, ona o outou, ma lenei foi tupulaga; ioe, ma e oo lava i le Tamā ua olioli, ma agelu paia uma foi, ona o outou ma lenei tupulaga, ona ua aleai so latou ua se.
31 Faauta, ou te manao ia outou malamalama; aua e faatatau lau tala ia te i latou o loo ola anei o le tupulaga elenei; ma ua leai so latou ua se; ma o i latou ia ua ou maua ai le atoatoa o le iolioli.
32 Ae faauta, ua ou faanoanoa ona o le tupulaga lona afa mai le tupulaga lenei, ona e taitai ese faatagataotaua i latou e ia e pei lava o le atalii o le malaia; ona o le a latou faatau atu au mo ario ma auro, ma mo mea na e faaleaga e emogamoga ma mea e mafai e tagata gaoi ona tulioso mai i ai ma gaoi. Ma i lena aso o le a ou asiasi atu ai ia te i latou, e oo i le liliuina o a latou galuega i luga o o latou lava ulu.
33 Ma sa oo ina ua uma ona faaiuina e Iesu o ia fetalaiga sa ia fetalai atu ai i ona soo: Ia outou ulu atu i le afaitotoa vaapiapi; aua e vaapiapi le faitotoa, ma lauitiiti le ala e tau i le ola, ma e toaitiiti i latou o e latou te mauaina; ae ua vatele le faitotoa, ma lautele le ala e tau i le oti, ma e toatele i latou o e e ui atu ai, seia oo mai le po, e le mafai e se tagata ona galue ai.


text:
AISEA UA TUAI AI TOE FA’AFO’I ALI’I PAGOTA TONGA?
Ua i luga nei o le fua fa’atautau a le au maitau le mataupu e uiga i alii pagota e to’alua mai Tonga, ia o loo taofia i le toese i Tafuna i le taimi nei, e le’i toe fa’afo’iina atu lava i Tonga e pei ona poloaina ai i laua e le Fa’amasinoga Maualuga.
O se tusi na tuuina mai i se pagota o loo taofia i le toese o loo ia fesiligia ai le mafuaaga ua tuai ai ona toe faafoi alii pagota nei i lo la atunuu.
Na taua e le alii pagota i lana tusi sa auina mai i le Samoa News e faapea, o le nonofo ai pea o alii pagota ia i le toese i le taimi nei, ae ua tuana’i le taimi na poloaina i laua e le faamasinoga e tuli ai a laua faasalaga, e le gata ua soli ai le tulafono i le taofia faapagota lea o se tagata i se auala sese, ae o loo alu ai foi ma tupe a le malo e tausi ma fafaga ai i laua nei.
Ina ua fesiligia le pule o le falepuipui i Tafuna e uiga i lenei mataupu, na faamaonia mai ai e Lumana’i Maifea le mataupu e pei ona faasea i ai le alii pagota, peitai sa ia taua, e le o se faaletonu e mafua mai i lona ofisa ua mafua ai lea faafitauli, ae ona o le tuai lava ona maua mai o tusi folau e toe malaga ese atu ai alii ia e toalua i lo la atunuu.
“O loo i ai alii pagota e toalua o loo aafia i le tulaga lena, ma o loo faatalitali pea i le taimi e maua mai ai a laua tusi folau, ona faatoa mafai lea ona malaga ese atu ma le atunuu,” o le saunoaga lea a Maifea.
O alii pagota e toalua o loo aafia i le faaletonu lea e aofia ai Latu Noa ma Samasoni Tautai.
N taua e Maifea, o loo faia pea a latou fesootaiga ma aiga o i laua nei i Tonga, ina ia vave maua se auala e lafo mai ai tusi folau ma vave ai ona toe foi atu i laua nei i o la aiga.
“E ui e le o sa’u galuega o le faia o fesootaiga ma aiga o alii pagota, peitai o lea foi ou te fesoasoani atu i le galuega a loia, ina ia vave ona maua mai pepa malaga a i laua nei ma toe foi atu i o la aiga,” o le saunoaga lea a Maifea.
E le fou le mataupu lenei i luma o le faamasinoga, i soo se taimi lava e taulimaina ai mataupu a i latou mai fafo e leai ni pepa nofomau, ona e alu se taimi o tau faatali le taimi e taunuu mai ai tusi folau e toe foi atu ai i latou nei i o latou atunuu.
E lei manuia taumafaiga a le Samoa News i le tau sailiina mai lea o se faamatalaga mai loia e uiga i lenei mataupu, ae na taua e le alii pagota sa tusia le tusi lea na tuuina mai i le Samoa News, e tatau ona taofia le mea lenei ona o loo alu ai tupe a le malo i le tausiga o i latou nei i le falepuipui.


text:
“Salu ma Savusa” sui tauva mo le tofi kovana ma le lutena kovana 2012
I se fa’atasiga a aiga, uo fa’atasi ai ma nisi o le au tusitala o le atunu’u, i le Aso To’ona’i ua te’a, na fa’alauiloa aloa’ia ai e le tamaitai fomai ia Dr. Salu Hunkin-Finau, lona avea ma sui tauva o le tofi kovana mo Amerika Samoa, i le faiga palota a Amerika Samoa, i le masina o Novema o le tausaga lenei.
Na saunoa Hunkin-Finau e fa’apea, o lana paga mo le tofi o le lutena kovana ua ia filifilia ai le susuga ia Iuniasolua Savusa, o se tasi o alo o le atunu’u ua silia ma le 30 tausaga o tautua i vaega’au a le malo tele ma e le’i umi ona litaea mai i ona tiute fa’alemiliteri.
Na litaea Savusa mai lona tofiga o le Command Sergeant Major o le vaega au a le Ami.
O le manulauti ua ta’ita’ia ai taumafaiga a “Salu ma Savusa”, e pei ona sa fa’alaua’itele i le fa’aiuga o le vaiaso, “Ua o’o i le Taimi”.
O Hunkin-Finau, sa avea ma peresitene o le Kolisi Tu’ufaatasi o Amerika Samoa i ni tausaga ua tuana’i, ma o le tikeri foma’i o lo o ia umia i le taimi nei, o se tikeri i tulaga o a’oa’oga, mai i le iunivesite a Hawaii i Manoa.
I lana saunoaga i le taimi o le fa’atasiga, sa taua ai e Hunkin-Finau e fa’apea, ua i ai nei nisi o sui tauva mo le tofi kovana. “Oute faafetai...i ou tuagane ua lafo aao mo lenei tauvaga. Oute faamalo i ai, aua e tasi lava le auga. Oute manatu matou te mananao lava i le mea e tasi, ina ia saili se malo e fesoasoani i ona tagata”.
Sa ia taua fa’apea, “o le fesili autu o lenei aso: o le a le mafuaaga ua ou fia alu ai i lenei tauvaga?”
“Oute manatua ai i le tala...ia Moretekai ma Eseta. Manaia le tala, aua ua avea Eseta ma masiofo. O le taimi lena o le saua o tagata i le aiga o Isaraelu. Ona faapea lea o se faamatalaga a Moretekai ia Eseta - Eseta, e le’i filifilia oe o lou aulelei. Leai. Atonu UA O’O I LOU TAIMI e te fesoasoani ai ma laveai i tagata i lou nu’u,” o a Hunkin-Finau lea.
“Ona ou faapea lea, o le autu lena o le ma tula’i ma Savusa - ‘Ua o’o i le taimi’,” o upu ia Hunkin-Finau, o se tasi o alo o le atunu’u ua loa lana tautua i tulaga o aoaoga i Amerika Samoa. “Ua sili nei i le 30 tausaga la’u tautua i totonu o le malo i le tulaga o aoaoga.”
“Ma o nisi o outou i lenei faatasiga sa avea au ma a outou faiaoga - ma nisi o a outou fanau, sa ou faiaoga ai,” o upu ia a Hunkin-Finau.
O le galuega faiaoga muamua lava a Hunkin-Finau sa tulai mai i le Aoga Maualuga a Leone mai le tausaga 1968 i le 1971.
Saunoa foi Hunkin-Finau fa’apea, o le tulaga lelei ma le mao’ae o se atunu’u, pe o le faigamalo, e iloa lea i le lelei ona a’oa’oina ona tagata, ma ulufale atu i galuega i totonu o se faigamalo po o pisinisi tua.
Sa fa’ailoa foi e Hunkin-Finau fa’apea ua leva tausaga o u’una’i atu ia e nisi o uo ma aiga, ina ia tauva mo le tofi kovana. “Alu, alu e fa’aaoga lou poto sa aumai e le Atua e tauva o le tofi. O la’u tali i ai, e le’i o’o i lo’u taimi’. O la’u tali fo’i i ai - o ‘au o le faiaoga, e le o se tagata i tulaga faapolokiki,” o upu ia Hunkin-Finau.
“Ae o lenei aso ua faia ai la’u filifiliga ma faailoa atu, ua ou tali i le valaau e avea ma sui tauva o le kofi kovana. Ua o’o i le taimi e tali atu ai i le valaau mo se suiga i le malo e saili ai se taitai e taitaiina le atunu’u i se tulaga filemu, lelei ma le faaeeina o le malo,” o upu ia a le sui tauva.
Sa ia saunoa foi faapea o lenei palotaga e le faapea pe o ai e matai, o ai e maualuga lona tulaga, pe o se sui tauva o se tamaitai pe o le ali’i; ae o lenei palotaga, pe o le tauvaga o le tofi, ina ia sailia se ta’ita’i e ta’ita’iina le malo ina ia manuia ona tagata.
“O le mea moni, ua o’o i le taimi e tulai ai se tamaitai e taitai ma tautuaina le tatou malo, aua, e au le ina’ilau a tamaitai,” o a Hunkin-Finau lea. “E ma ofoina atu ma le susuga ia Savusa le malosi, le poto ma le atamai mai le Atua, e tautuaina le tatou malo ma ona tagata.”
I vaiaso o i luma ua faamoemoe sui tauva e fa’asalalauina atu i le atunu’u a la fuafuaga, polokalama fesoasoani ma nisi mataupu mo le tulaga lelei o le malo ma le atunu’u pe afai e faamanuiaina.
Sa faafetaia e Hunkin-Finau le susuga ia Savusa i le talia o le valaau e avea ma sui tauva lutena kovana. Taua e Hunkin-Finau ua silia ma le 30 tausaga o tautua Savusa i le militeri ma o lona atamai faataitai e mao’ae ma taua mole malo.
I lana saunoaga fa’apitoa, sa fa’afetai Savusa i le Atua ona o lenei avanoa taua ua ia maua e tautua ai le atunu’u ma ona tagata, ina ua maea le 36 tausaga sa ia tautua ai i le militeri. Sa ia taua faapea sa ia tuua le atunu’u e tautua le malo tele i ala lea i le militeri.
E pei ona taua i faamaumauga a le militeri, o nisi o nofoaga i atunu’u mamao sa tautua ai Savusa e aofia ai le taua i Iraq ma Afganistan, lea na avea ai o ia ma taitai o nisi o vaega a le militeri.
Saunoa Savusa, o se tasi o fesili tula’i mai i le atunu’u - pe aisea ua ia litaea ai ona alu sa’o lea e avea ma sui tauva mo le tofi lutena kovana?
Na ia ta’ua, ua ia talitonu o lo’o i ai lona poto masani fa’ataitai o vaega au e mafai ona fesoasoani ia Hunkin-Finau mo le taitaiga o le malo o Amerika Samoa i se tulaga sili atu nai le mea o lo o i ai nei.
O se tasi o fesili tulai mai i le atunu’u - pe aisea ua ia tauva ai ma se tamaitai? O le tali, “oute vaai ia Salu e le o se tamaitai, ae o se ta’ita’i. O se ta’ita’i e mafai ona taitai ina le atunu’u i se tulaga e sili atu i le lumana’i e manuia ai le atunuu,” o lana upu lea.
O se isi fesili sa taua e Savusa o lo’o tulai foi i totonu o le atunu’u, pe aisea ua tauva ai se tamaitai i le tofi kovana, ma o le tali, “aisea e le mafai ai? O Salu o se taitai lelei.”
Saunoa foi Savusa, o se tasi o tomai ia te ia o le faufautua ma o lea tomai faapitoa e mafai ona ia faufautua ia Salu aua le taitaiga o le malo.